qundao/data-zh-poetry huggingface dataset:
翠蛟·其一
作者：吕奫
朝代：宋
体裁：七言绝句

远岫参横滃白云，一声雷震出天门。恍然身在龙头上，笑引庄生五石樽。
翠蛟·其二
作者：吕奫
朝代：宋

我读坡诗醉眼开，翠蛟骑取借风雷。直教大地沾霖雨，变作清凉不快哉。
翠蛟·其二
作者：吕奫
朝代：宋

我读坡诗醉眼开，翠蛟骑取借风雷。
直教大地霑霖雨，变作清凉不快哉。
过宝应湖
作者：吕存中
朝代：宋
体裁：七言绝句

半升浊酒试莼羹，贱买鱼虾已厌烹。浅水衣蒲有船过，淡烟笼月更人行。
夜宿甓社湖
作者：吕定
朝代：宋
体裁：七言律诗

湖光如镜迥无山，耿耿银河路可攀。万象不移天地外，一尘能到水云间。月明孤屿森楼阁，夜静飞仙过佩环。借问孟城何处是，微微灯火绿杨湾。
奉天门朝贺
作者：吕定
朝代：宋
体裁：七言律诗

晓日初临万岁山，宝幢华盖列朝班。九重天上来仙乐，五色云中识圣颜。深殿捲帘香雾袅，近臣传制佩声还。嵩呼齐祝恩如海，散作阳和满世间。
度大庾岭
作者：吕定
朝代：宋

凿破鸿濛一窍通，至今传说九龄功。天垂瘴雨蛮烟外，路入炎荒火树中。万里关河瞻北极，两行旌旆过南雄。鹧鸪声里端阳近，榕树青青荔子红。
度大庾岭
作者：吕定
朝代：宋

凿破鸿蒙一窍通，至今传说九龄功。
天垂瘴雨蛮烟外，路入炎荒火树中。
万里关河瞻北极，两行旌旆过南雄。
鹧鸪声裏端阳近，榕树青青荔子红。
怀古
作者：吕定
朝代：宋

我昔游海上，东望三神山。
风波几万里，苍茫云霭间。
鱼龙自掀舞，天空日月閒。
神仙渺无迹，徐福去不还。
空余蓬莱阁，千载留人寰。
怀古
作者：吕定
朝代：宋

我昔游海上，东望三神山。风波几万里，苍茫云霭间。鱼龙自掀舞，天空日月閒。神仙渺无迹，徐福去不还。空馀蓬莱阁，千载留人寰。
戏马台
作者：吕定
朝代：宋

据鞍挥指八千兵，昔日中原几战争。追鹿已无秦社稷，逝骓方叹楚歌声。英雄事往人何在，寂寞台空草自生。回首云山青矗矗，黄流依旧绕彭城。
戏马台
作者：吕定
朝代：宋

据鞍挥指八千兵，昔日中原几战争。
追鹿已无秦社稷，逝骓方嘆楚歌声。
英雄事往人何在，寂寞台空草自生。
回首云山青矗矗，黄流依旧遶彭城。
扈驾
作者：吕定
朝代：宋
体裁：七言律诗

八月秋高战马肥，观兵郊外振天威。一声凤吹迎鸾驭，五色龙文杂衮衣。剑戟横空金气肃，旌旗映日綵云飞。令严星火诸军奋，直斩单于塞上归。
望岱岳
作者：吕定
朝代：宋

岱宗东望郁嵯峨，万丈仙桥鸟外过。秦树千年空老大，汉碑终古不消磨。天坛夜静乘星斗，石磴春深长薜萝。记得旧游曾载酒，颓然峰顶放长歌。
望岱岳
作者：吕定
朝代：宋

岱宗东望鬰嵯峨，万丈仙桥鸟外过。
秦树千年空老大，汉碑终古不消磨。
天坛夜静乘星斗，石磴春深长薜萝。
记得旧游曾载酒，颓然峰顶放长歌。
望峄山
作者：吕定
朝代：宋
体裁：七言律诗

极目东山秀色浓，紫霄千叶醉芙蓉。题诗尚记仙人洞，飞佩曾过玉女峰。树老孤桐秋露下，碑残古篆暮云封。何时再醉天门月，卧听清风万壑松。
浴日亭和苏学士韵
作者：吕定
朝代：宋
体裁：七言律诗

危亭突兀倚青山，坐对扶桑碧海湾。紫雾欲生龙伯庙，洪涛先涌虎门关。光摇宇宙花生眼，影动阑干酒上颜。遥望蓬莱宫阙晓，一轮飞挂碧云间。
游匡庐山
作者：吕定
朝代：宋

欲向匡庐观瀑布，便从鼓蠡骤楼船。
一声长啸来丹壑，千丈飞流下碧天。
洞裏楼台无岁月，云中鷄犬有神仙。
凭谁呼起巢松者，醉拥宫袍对酒眠。
游匡庐山
作者：吕定
朝代：宋

欲向匡庐观瀑布，便从鼓蠡骤楼船。一声长啸来丹壑，千丈飞流下碧天。洞里楼台无岁月，云中鸡犬有神仙。凭谁呼起巢松者，醉拥宫袍对酒眠。
游海珠寺
作者：吕定
朝代：宋

何年神物抱珠游，遗向沧浪第一洲。
五色化成金世界，六鳌擎出宝香楼。
光涵蛟室星辰动，影落龙宫日月浮。
万古团团天地裏，磬声敲出海门秋。
游海珠寺
作者：吕定
朝代：宋

何年神物抱珠游，遗向沧浪第一洲。五色化成金世界，六鳌擎出宝香楼。光涵蛟室星辰动，影落龙宫日月浮。万古团团天地里，磬声敲出海门秋。
班师
作者：吕定
朝代：宋
体裁：七言律诗

紫塞回来雪正晴，王师百万拥连营。马嘶大地山河壮，旗捲长空日月明。龙虎台高千嶂耸，凤皇城近五云生。圣颜有喜天心顺，中外欢闻奏凯声。
登东岳山
作者：吕定
朝代：宋
体裁：七言律诗

海内名山孰与齐，清风掖我上丹梯。鹏程九万扶摇近，世界三千指顾低。瀑挂天门惊霹雳，雨蒸日观出虹霓。太平会见东封盛，玉简金书焕紫泥。
登广城楼
作者：吕定
朝代：宋
体裁：七言律诗

三尺龙泉事远游，越王台上望南州。一天雨过千山晓，万里风来五月秋。江郭楼台蛮客市，海门烟日蜑家舟。临戎不有安边策，应愧常何荐马周。
登彭城楼
作者：吕定
朝代：宋

项王台上白云秋，亚夫坟前草树稠。
山色不随人事改，水声长近戍城流。
空余夜月龙神庙，无復春风燕子楼。
楚汉兴亡俱土壤，不须怀古重夷犹。
登彭城楼
作者：吕定
朝代：宋

项王台上白云秋，亚夫坟前草树稠。山色不随人事改，水声长近戍城流。空馀夜月龙神庙，无复春风燕子楼。楚汉兴亡俱土壤，不须怀古重夷犹。
登翠云台
作者：吕定
朝代：宋

一柱中流亦壮哉，分明世上有蓬莱。帘开庐阜层层出，船汎岷山滚滚来。夜冷神龙蟠水府，天青仙佩下瑶台。閒将玉管吹明月，勾引翩翩彩凤回。
登翠云台
作者：吕定
朝代：宋

一柱中流亦壮哉，分明世上有蓬莱。
帘开庐阜层层出，船泛岷山滚滚来。
夜冷神龙蟠水府，天青仙佩下瑶台。
閒将玉管吹明月，勾引翩翩彩凤迴。
登越王台
作者：吕定
朝代：宋

海上荒台草树平，登临不尽古人情。白云万里怀亲舍，红日中天望帝京。百粤山川秋历落，三城楼阁晚峥嵘。醉来徙倚栏干曲，听彻西风画角声。
登越王台
作者：吕定
朝代：宋

海上荒台草树平，登临不尽古人情。
白云万里怀亲舍，红日中天望帝京。
百粤山川秋历落，山城楼阁晚峥嵘。
醉来徙倚栏干曲，听彻西风画角声。
调兵
作者：吕定
朝代：宋

年少谈兵胆气豪，折冲千里岂辞劳。旌旗影动秋风瑟，鼓角声回夜月高。红锦裁鞍新试马，黄金装带旧悬刀。临征自信军容盛，五色团花绣战袍。
调兵
作者：吕定
朝代：宋

年少谈兵胆气豪，折衝千里岂辞劳。
旌旗影动秋风瑟，鼓角声回夜月高。
红锦裁鞍新试马，黄金装带旧悬刀。
临征自信军容盛，五色团花绣战袍。
谒金华寺六祖法堂
作者：吕定
朝代：宋
体裁：七言律诗

坐阅人间几百年，双趺浑似后来禅。空空明镜台前地，寂寂红尘境外天。风动法林从虎过，云生咒钵解龙眠。至今月到层楼上，应共祥光午夜圆。
赴京
作者：吕定
朝代：宋
体裁：七言律诗

太白楼前雨乍收，画船挝鼓上皇州。肯因离别牵愁思，要把勋名事壮游。千里关河旗带月，一天星斗剑横秋。胸中剩有安边策，此去应当献冕旒。
过小孤山
作者：吕定
朝代：宋
体裁：七言律诗

八月灵槎溯海门，翠云台上醉芳樽。峰头楼閤相高下，水底鱼龙自吐吞。万古青天留玉柱，五更红日涌金盆。宦游不尽登临兴，欲洗苍苔颂圣恩。
过峡山寺
作者：吕定
朝代：宋
体裁：七言律诗

峡江江上峡山寺，落日峰峦翠作堆。云拥半空楼殿出，天然一幅画图开。仙人采药和光洞，释子翻经化乐台。顾我红尘车马客，题诗无暇扫苍苔。
追和苏子瞻游峡山寺韵
作者：吕定
朝代：宋

山迥宝华阁，水绕金锁湾。尘虑顿焉息，于兹开我颜。疏钟日夕动，老僧林下还。天风吹白云，悠悠满松关。归猿有馀悲，月明啸空山。仙人自何来，翱翔八极间。手把玉芙蓉，吟笑锵佩环。歌罢忽飞去，千峰堆翠鬟。
追和苏子瞻游峡山寺韵
作者：吕定
朝代：宋

山迥宝华阁，水遶金锁湾。
尘虑顿焉息，于兹开我颜。
疎钟日夕动，老僧林下还。
天风吹白云，悠悠满松关。
归猿有余悲，月明啸空山。
仙人自何来，翱翔八极间。
手把玉芙蓉，吟笑锵佩环。
歌罢忽飞去，千峰堆翠鬟。
金陵旅夜
作者：吕定
朝代：宋

一雨皇都万象明，东风娇啭上林莺。火烟亭馆春多少，钟鼓楼台夜几更。枕上故园蝴蝶梦，枝头斜月杜鹃声。银笺欲写长相忆，滚滚江流不尽情。
金陵旅夜
作者：吕定
朝代：宋

一雨皇都万象明，东风娇啭上林鶑。
火烟亭馆春多少，钟鼓楼台夜几更。
枕上故园蝴蝶梦，枝头斜月杜鹃声。
银笺欲写长相忆，滚滚江流不尽情。
雪夜
作者：吕定
朝代：宋

漠漠同云徧海涯，晓风寒逼绿窗纱。
飞扬鳞甲三千界，粧点楼台百万家。
何处妙歌金帐酒，谁人清对玉梅花。
便应石鼎融冰水，乌帽笼头自煮茶。
雪夜
作者：吕定
朝代：宋

漠漠同云遍海涯，晓风寒逼绿窗纱。飞扬鳞甲三千界，妆点楼台百万家。何处妙歌金帐酒，谁人清对玉梅花。便应石鼎融冰水，乌帽笼头自煮茶。
梅林分韵得诗字
作者：吕宜之
朝代：宋

寒梅如高人，冰雪凛风期。霜威凌万木，孤芳缀疏枝。古来岁寒心，肯与时节移。家家浣溪南，横斜映笆篱。老树更崛奇，矫矫蛟龙姿。中有调鼎味，几年江之湄。征衫十年寒，霜蹄快追随。先生羊叔子，到处英名垂。对花有妙语，豪气无百卮。兴来属湛辈，同出舂容诗。
梅林分韵得诗字
作者：吕宜之
朝代：宋

寒梅如高人，冰雪凛风期。
霜威凌万木，孤芳缀疏枝。
古来岁寒心，肯与时节移。
家家浣溪南，横斜映笆篱。
老树更崛奇，矫矫蛟龙姿。
中有调鼎味，几年江之湄。
征衫十年寒，霜蹄快追随。
先生羊叔子，到处英名垂。
对花有妙语，豪气无百巵。
兴来属湛辈，同出舂容诗。
题文州安静堂
作者：吕宜之
朝代：宋

峡束秋空一线青，万山深处长官厅。
此堂虚旷无余物，面面为开碧玉屏。
题文州安静堂
作者：吕宜之
朝代：宋

峡束秋空一线青，万山深处长官厅。此堂虚旷无馀物，面面为开碧玉屏。
夜过吴江忆华终之
作者：吕寅伯
朝代：宋
体裁：五言律诗

更深既尽烛，清气满山川。沙上风鸥聚，烟中霜草鲜。故人别何处，新月照孤眠。欲寄相思意，征鸿未可传。
促拍满路花
作者：吕岩
朝代：宋
体裁：词

秋风吹渭水，落叶满长安。黄尘车马道、独清闲。自然炉鼎，虎绕与龙盘。九转丹砂就，琴心三叠，蕊宫看舞胎仙。任万钉、宝带貂蝉。富贵欲薰天。黄粱炊未熟、梦惊残。是非海里，直道作人难。袖手江南去，白苹红寥，又寻湓浦庐山。
促拍满路花·秋风吹渭水
作者：吕岩
朝代：宋

秋风吹渭水，落叶满长安。
黄尘车马道、独清闲。
自然炉鼎，虎绕与龙盘。
九转丹砂就，琴心三叠，蕊宫看舞胎仙。
任万钉、宝带貂蝉。
富贵欲熏天。
黄粱炊未熟、梦惊残。
是非海里，直道作人难。
袖手江南去，白苹红寥，又寻湓浦庐山。
减字木兰花·暂游大庾
作者：吕岩
朝代：宋
体裁：词

暂游大庾。白鹤飞来谁共语。岭畔人家。曾见寒梅几度花。春来春去。人在落花流水处。花满前溪。藏尽神仙人不知。
失调名
作者：吕岩
朝代：宋
体裁：词

鼎里坎离，壶中天地，满怀风月，一吸虚空。
尘寰里，何人识我，开口问鸿濛。
云中。
三弄笛，岳阳楼外，天远霞红。
笑骑黄鹤，暂过海陵东。
拂袖呵呵归去，銮和玉珮，风响乔松。
君若要，知吾踪迹，试与问仙翁。
失调名·别无巧妙
作者：吕岩
朝代：宋
体裁：词

别无巧妙，与你方儿一个。
子后午前定息坐。
夹脊双门昆仑过。
恁时得气力，思量我。
失调名·鼎里坎离
作者：吕岩
朝代：宋

鼎里坎离，壶中天地，满怀风月，一吸虚空。
尘寰里，何人识我，开口问鸿蒙。
云中。
三弄笛，岳阳楼外，天远霞红。
笑骑黄鹤，暂过海陵东。
拂袖呵呵归去，銮和玉佩，风响乔松。
君若要，知吾踪迹，试与问仙翁。
望江南忆江南
作者：吕岩
朝代：宋
体裁：词

瑶池上，瑞雾霭群仙。素练金童锵凤板，青衣玉女啸鸾笙。身在大罗天。沉醉处，缥缈玉京山。唱彻步虚清燕罢，不知今夕是何年。海水又桑田。
梧桐影·落日斜
作者：吕岩
朝代：宋
体裁：词

落日斜，西风冷。
幽人今夜来不来，教人立尽梧桐影。
步蟾宫·坎离乾兑分子午
作者：吕岩
朝代：宋
体裁：词

坎离乾兑分子午。但认取、自家宗祖。炼甲庚、更降龙虎。地雷震动山头雨。要浇灌、黄芽出土。有人若问是谁传，但说道、先生姓吕。
步蟾宫·坎离干兑分子午
作者：吕岩
朝代：宋

坎离干兑分子午。
但认取、自家宗祖。
炼甲庚、更降龙虎。
地雷震动山头雨。
要浇灌、黄芽出土。
有人若问是谁传，但说道、先生姓吕。
沁园春·七返还丹
作者：吕岩
朝代：宋
体裁：词

七返还丹，在人先须，炼已待时。
正一阳初动，中宵漏永，温温铅鼎，光透帘帏。
造化争驰，虎龙交合，进火工夫犹斗危。
曲江上，看月华莹静，有个乌飞。
当时。
自饮刀圭。
又谁信无中养就儿。
辨水源清浊，木金间隔，不因师指，此事难知。
道要玄微，天机深远，下手速修犹太迟。
蓬莱路，仗三千行满，动步云归。
沁园春·琳馆清标
作者：吕岩
朝代：宋
体裁：词

琳馆清标，琼台丽质，何年天上飞来。扬州暂倚，后土为深栽。独立乾坤一树，春风占、万朵齐开。天然巧，蕊珠圆簇，玉瓣轻裁。见一花九朵，类玲珑玉斝，错落琼杯。得满盛香露，洗荡尘埃。是真元孕育，有仙风道骨，岂是凡胎。问真宰，难留下土，携而上蓬莱。
沁园春·琳馆清标
作者：吕岩
朝代：宋

琳馆清标，琼台丽质，何年天上飞来。
扬州暂倚，后土为深栽。
独立干坤一树，春风占、万朵齐开。
天然巧，蕊珠圆簇，玉瓣轻裁。
见一花九朵，类玲珑玉斝，错落琼杯。
得满盛香露，洗荡尘埃。
是真元孕育，有仙风道骨，岂是凡胎。
问真宰，难留下土，携而上蓬莱。
浪淘沙·我有屋三间
作者：吕岩
朝代：宋
体裁：词

我有屋三间。柱用八山。周回四壁海遮拦。万象森罗为斗栱，瓦盖青天。无漏得多年。结就因缘。修成功行满三千。降得火龙伏得虎，陆地通仙。
渔家傲·二月江南山水路
作者：吕岩
朝代：宋
体裁：词

二月江南山水路。李花零落春无主。一个鱼儿无觅处。风和雨。玉龙生甲归天去。
西江月·一日清欢何往
作者：吕岩
朝代：宋
体裁：词

一日清欢何往，十年旧事重拈。细风斜日到江南。春满平湖潋滟。黄简手题龙篆，绿舆前控鸾骖。玉清真軿署仙衔。列职灵台书监。
西江月·落日数声啼鸟
作者：吕岩
朝代：宋
体裁：词

落日数声啼鸟，香风满路吹花。道人邀我煮新茶。荡涤胸中潇洒。世事不堪回首，梦魂犹绕天涯。凤停桥畔即吾家，管甚月明今夜。
西江月·葆炼中分相火
作者：吕岩
朝代：宋
体裁：词

葆炼中分相火，行持外借方鞋。清虚爽彻御□□。□□□□□□。□□□□□□，□□灵宝为胎。十分无极至真来。恍惚芝骈羽盖。
霜天晓角·乾坤未裂
作者：吕岩
朝代：宋
体裁：词

乾坤未裂。有物如何别。解把鸿濛擘破，说不知、知不说。妙诀。真难彻。知音世所绝。要识阴阳颠倒，月中日、日中月。
霜天晓角·干坤未裂
作者：吕岩
朝代：宋

干坤未裂。
有物如何别。
解把鸿蒙擘破，说不知、知不说。
妙诀。
真难彻。
知音世所绝。
要识阴阳颠倒，月中日、日中月。
赠吉甫侄
作者：吕川
朝代：宋
体裁：七言绝句

峨眉月浸千秋雪，太华峰摇十丈莲。一见升平玉清客，雪莲声价顿销然。
赠致仕郭朝议
作者：吕川
朝代：宋
体裁：七言绝句

漫道任公钓有神，六鳌无迹海生尘。争如静卧南窗下，兰菊从教秋与春。
句
作者：吕希哲
朝代：宋

将谓清风全扫地，世间今复有卢鸿。他日稍成毛义志，再求师友究渊源。独抱遗经唐处士，差强人意汉将军。除却借书沽酒外，更无一事扰公私。
句
作者：吕希哲
朝代：宋

将谓清风全扫地，世间今复有虑鸿。
句·其一
作者：吕希哲
朝代：宋

将谓清风全扫地，世间今复有卢鸿。
句·其一
作者：吕希哲
朝代：宋

将谓清风全扫地，世间今復有卢鸿。
句·其三
作者：吕希哲
朝代：宋

独抱遗经唐处士，差强人意汉将军。
句·其二
作者：吕希哲
朝代：宋

他日稍成毛义志，再求师友究渊源。
句·其四
作者：吕希哲
朝代：宋

除却借书沽酒外，更无一事扰公私。
和尧夫打乖吟
作者：吕希哲
朝代：宋

先生不是闭关人，高趣逍遥混世尘。
得志须为天下雨，放怀聊占洛阳春。
家无檐石宾常满，论极锱铢意始新。
任使终身卧安乐，一毫何费养天真。
和尧夫打乖吟
作者：吕希哲
朝代：宋
体裁：七言律诗

先生不是闭关人，高趣逍遥混世尘。得志须为天下雨，放怀聊占洛阳春。家无甔石宾常满，论极锱铢意始新。任使终身卧安乐，一毫何费养天真。
登单州城楼
作者：吕希哲
朝代：宋

断霞孤鹜欲寒天，无复青山碍目前。世路崎岖饱经历，始知平地是神仙。
登单州城楼
作者：吕希哲
朝代：宋

断霞孤鹜欲寒天，无復青山碍目前。
世路崎岖饱经历，始知平地是神仙。
绝句
作者：吕希哲
朝代：宋

礼仪三百复三千，酬酢天机理必然。
寒即加衣饥即食，孰为末节孰为先。
绝句
作者：吕希哲
朝代：宋

礼仪三百復三千，酬酢天机理必然。
寒即加衣饥即食，孰为末节孰为先。
绝句
作者：吕希哲
朝代：宋
体裁：七言绝句

老读文书兴易阑，须知养病不如闲。行林瓦枕虚堂上，卧看江南雨后山。
绝句
作者：吕希哲
朝代：宋

老读文收兴易阑，须知养病不如闲。
行林瓦枕虚堂上，卧看江南雨后山。
绝句二首·其一
作者：吕希哲
朝代：宋

水晶宫殿玉花零，点缀空槐卧素屏。
特敕下帘延墨客，不因风雪废谈经。
绝句二首·其二
作者：吕希哲
朝代：宋

强记师承道古先，无穷新意出陈编。
一言有补天颜动，全胜三军贺凯还。
凉轩
作者：吕希彦
朝代：宋

酷暑如何避，虚轩落始成。
地闲气易爽，境胜目须清。
月上帘色静，风来竹坞呜。
公余亦自适，山水入琴声。
凉轩
作者：吕希彦
朝代：宋

酷暑如何避，虚轩落始成。地闲气易爽，境胜目须清。月上帘色静，风来竹坞鸣。公馀亦自适，山水入琴声。
临江仙·□□□□□□□
作者：吕希纯
朝代：宋
体裁：词

□□□□□□□，□□□□□□。莫交闲虑到心头。有来忧不得，无后不须忧。□□□□□□□，□□□□□□。万般希望不如休。无来求不得，有后不须求。
乌龙寺
作者：吕希纯
朝代：宋
体裁：七言律诗

秀岭奇峰接钓台，乌龙直北更崔嵬。万松合处虚亭敞，千佛光中梵宇开。林外瀑泉飞朔雪，云间宝藏转春雷。攀藤更入西庵路，一听支郎语劫灰。
元夕
作者：吕希纯
朝代：宋

何处元宵好，迎銮册府西。箫声云外起，扇影日边低。秘禁威容肃，名流步武齐。舜瞳回左顾，真欲过金闺。何处元宵好，双林宴坐僧。戒圆三五夜，心耀百千灯。茅舍门常掩，绳床几谩凭。世间娱乐事，一念不曾兴。
元夕·其一
作者：吕希纯
朝代：宋
体裁：五言律诗

何处元宵好，迎銮册府西。箫声云外起，扇影日边低。秘禁威容肃，名流步武齐。舜瞳回左顾，真欲过金闺。
元夕·其二
作者：吕希纯
朝代：宋
体裁：五言律诗

何处元宵好，双林宴坐僧。戒圆三五夜，心耀百千灯。茅舍门常掩，绳床几谩凭。世间娱乐事，一念不曾兴。
千峰榭
作者：吕希纯
朝代：宋

古郡千山裏，高台六月凉。
开轩背城市，伏槛即林塘。
白佛当平远，乌龙插昊苍。
水风生枕簟，岚翠扑衣裳。
欲雨高峰暗，新晴瀑布长。
稻塍分锦绣，松岭奏笙簧。
自昔多贤守，于今载雅章。
承流叨继踵，主诺粗提纲。
夙乐阿兰若，端居最上方。
南津有禅侣，默坐正相望。
千峰榭
作者：吕希纯
朝代：宋

古郡千山里，高台六月凉。开轩背城市，伏槛即林塘。白佛当平远，乌龙插昊苍。水风生枕簟，岚翠扑衣裳。欲雨高峰暗，新晴瀑布长。稻塍分锦绣，松岭奏笙簧。自昔多贤守，于今载雅章。承流叨继踵，主诺粗提纲。夙乐阿兰若，端居最上方。南津有禅侣，默坐正相望。
句
作者：吕希纯
朝代：宋

何处孤城号秭归。久矣抠衣阙过庭。
句·其一
作者：吕希纯
朝代：宋

何处孤城号秭归。
句·其二
作者：吕希纯
朝代：宋

久矣抠衣阙过庭。
定川门
作者：吕希纯
朝代：宋
体裁：七言律诗

江如丁字凑城隈，长畏蛟龙鼓浪来。门表奠川聊致祷，职当求瘼愧非才。两滩涨定沙痕白，七里山晴雾雨开。放出庾家楼上月，却留宾从少徘徊。
定川门
作者：吕希纯
朝代：宋

江如丁字凑城隈，长畏蛟龙鼓浪来。
门表奠川聊致祷，职当求瘼愧非才。
两滩涨定沙痕白，七里山晴雾雨开，
放出庚家楼上月，却留宾从少徘徊。
寄兄
作者：吕希纯
朝代：宋
体裁：五言绝句

江南江北来，昨夜同枝宿。平明一声起，回顾已极目。
承天思范轩
作者：吕希纯
朝代：宋
体裁：七言律诗

范公当日守江滨，本是西清献纳臣。潇洒溪山潇洒郡，太平天子太平民。棠郊遗爱今仍在，竹榭高吟迹已陈。还忆开元宋开府，相望彷佛见精神。
承天思范轩
作者：吕希纯
朝代：宋

范公当晶守江滨，本是西清献纳臣。
潇洒溪山潇洒郡，太平天子太平民。
棠郊遗爱今仍在，竹榭高吟迹忆陈。
还忆开元宋开府，相望彷佛见精神。
朱氏园
作者：吕希纯
朝代：宋
体裁：七言律诗

十里游山兴尽回，重留车骑款郊扉。中桥驾石临清港，危榭开轩挹翠微。夹道松风吹酒面，满庭花气袭人衣。殷勤更谢华亭鹤，引吭高声送我归。
民表圆同庵
作者：吕希纯
朝代：宋
体裁：七言绝句

翠竹庵前久不疑，雨花岩畔更忘机。何人得似江居士，在定时多出定稀。
江氏园
作者：吕希纯
朝代：宋

北渚南津路不遥，呜驺喜过定川桥。
竹间水榭涵虚碧，林外山堂对泬漻。
地占上游真𪼐垲。门通禅苑离。
江氏园
作者：吕希纯
朝代：宋

北渚南津路不遥，鸣驺喜过定川桥。竹间水榭涵虚碧，林外山堂对泬㵳。地占上游真塽垲，门通禅苑离尘嚣。游人未叹寻芳歇，石磴山松正后彫。
江氏园
作者：吕希纯
朝代：宋

北渚南津路不遥，鸣驺喜过定川桥。
竹间水榭涵虚碧，林外山堂对泬㵳。
地占上游真塽垲，门通禅苑离尘嚣。
游人未嘆寻芳歇，石磴山松正后雕。
潇洒亭
作者：吕希纯
朝代：宋

郡因贤守得佳名，水态山光会此亭。云外僧归穿竹坞，日边鸥下集沙汀。浮梁倒影横雌霓，宝塔张灯叠万星。不独班春行田野，重缘香火叩禅扃。
潇洒亭
作者：吕希纯
朝代：宋

郡因贤守得佳名，水态山光会此亭。
云外僧归穿竹坞，日边鸥下集沙汀。
浮梁倒影横雌霓，宝塔张灯迭万星。
不独班春行田野，重缘香火叩禅扃。
灵香阁
作者：吕希纯
朝代：宋

昔闻僧道开，清净本求佛。
谈经悟教藏，施药蠲众疾。
临嶂起重阁，最上构禅室。
灵香邈可继，壮丽固已轶。
桐庐潇洒郡，兹阁更奇屈。
峰峦互掩映，松竹富蒙密。
我来一伏槛，紫翠竞森出。
尘襟与羁帻，中坐怳已失。
清风来甚远，冲气久弥逸。
东轩视蟠桃，仙路如彷佛。
灵香阁
作者：吕希纯
朝代：宋

昔闻僧道开，清净本求佛。谈经悟教藏，施药蠲众疾。临嶂起重阁，最上构禅室。灵香邈可继，壮丽固已轶。桐庐潇洒郡，兹阁更奇崛。峰峦互掩映，松竹富蒙密。我来一伏槛，紫翠竞森出。尘襟与羁帻，中坐恍已失。清风来甚远，冲气久弥逸。东轩视蟠桃，仙路如彷佛。
灵香阁
作者：吕希纯
朝代：宋

昔闻僧道开，清浄本求佛。
谈经悟教藏，施药蠲众疾。
临嶂起重阁，最上构禅室。
灵香邈可继，壮丽固已轶。
桐庐潇洒郡，兹阁更奇崛。
峰峦互掩映，松竹富蒙密。
我来一伏槛，紫翠竞森出。
尘襟与羁帻，中坐怳已失。
清风来甚远，冲气久弥逸。
东轩视蟠桃，仙路如彷佛。
玉泉庵
作者：吕希纯
朝代：宋

瀑布岩东转画旗，拂云穿石上霏微。抱溪修竹通千个，夹道乔松过十围。檐外一潭泓翠碧，窗间万斛溅珠玑。使君不用笙歌拥，漱玉声中岸帻归。
玉泉庵
作者：吕希纯
朝代：宋

瀑布岩东转画旗，拂云穿石上霏微。
抱溪修竹通千个，夹道乔松过十围。
檐外一潭泓翠碧，窗间万斛溅珠玑。
使君不用笙歌拥，潄玉声中岸帻归。
王氏亭池
作者：吕希纯
朝代：宋

城外溪山知几重，独怜池馆占城中。亭花不动波澜细，径石相连岛屿通。床下系舟同醉傅，尊前垂钓似仙翁。王家最数乌衣巷，莫废江南旧士风。
王氏亭池
作者：吕希纯
朝代：宋

城外溪山知几重，独怜池馆占城中。
亭花不动波澜细，径石相连岛屿通。
床下繫舟同醉傅，尊前垂钓似仙翁。
王家最数乌衣巷，莫废江南旧士风。
紫翠楼
作者：吕希纯
朝代：宋

予临潇洒郡，终日坐楼中。楼上辟四门，门开面面风。南荣看马目，北槛对乌龙。夕暝瞰兜率，朝霞望高峰。峰峦一相望，紫翠千万重。中宵若笙篁，天籁起长松。直疑列仙侣，驾鹤相过从。
紫翠楼
作者：吕希纯
朝代：宋

予临潇洒郡，终日坐楼中。
楼上闢四门，门开面面风。
南荣看马目，北槛对乌龙。
夕暝瞰兜率，朝霞望高峰。
峰峦一相望，紫翠千万重。
中宵若笙篁，天籁起长松。
直疑列仙侣，驾鹤相过从。
见学院诸生作诗因和
作者：吕希纯
朝代：宋
体裁：五言绝句

骐骥方腾踏，蚊虻敢扑缘。明年小期集，请看十庐鞭。
诗一首
作者：吕希纯
朝代：宋

梦寐西山结草庐，逝将临水咏游鱼。
何人见卵求时夜，更着閒言问紫姑。
诗一首
作者：吕希纯
朝代：宋

梦寐西山结草庐，逝将临水咏游鱼。何人见卵求时夜，更著閒言问紫姑。
赵清献赏春亭
作者：吕希纯
朝代：宋
体裁：五言律诗

遗直兼遗爱，居今见古人。殿中收白简，江上拥朱轮。栋宇才函丈，琴尊喜对宾。绕亭佳水在，长与物为春。
陈尊宿庵
作者：吕希纯
朝代：宋
体裁：五言律诗

尊宿芳名盛，庵岩迹未颓。织蒲随日用，儋版唤人回。临济亲推出，云门手托开。于今两禅派，俱自睦州来。
高峰庵
作者：吕希纯
朝代：宋

予尝登高峰，近瞰碧溪坞。老松如卧龙，夹道忽腾翥。危梯过百折，直下看云雨。善导有遗踪，十佛从口吐。岁久缺其三，尘埃谁复数。佛寿倘能续，佛像谅可补。绕山行道迹，会转坦无阻。中休有磐石，蔽日多林莽。安得德山流，来为此峰主。结茅孤顶上，端坐诃佛祖。
高峰庵
作者：吕希纯
朝代：宋

予尝登高峰，近瞰碧溪坞。
老松如卧龙，夹道忽腾翥。
危梯过百折，直下看云雨。
善导有遗踪，十佛从口吐。
岁久缺其三，尘埃谁复数。
佛寿倘能读，佛像谅可补。
绕山行道迹，会转坦无阻。
中休有磐石，蔽日多林莽。
安得德山流，来为此峰主。
结茅孤顶上，端坐诃佛祖。
高峰庵
作者：吕希纯
朝代：宋

予尝登高峰，近瞰碧溪坞。
老松如卧龙，夹道忽腾翥。
危梯过百折，直下看云雨。
善导有遗踪，十佛从口吐。
岁久缺其三，尘埃谁復数。
佛寿倘能续，佛像谅可补。
绕山行道迹，会转坦无阻。
中休有盘石，蔽日多林莽。
安得德山流，来为此峰主。
结茅孤顶上，端坐诃佛祖。
句
作者：吕延嗣
朝代：宋

拟向苍梧叫虞舜，更于橘井访苏仙。
和李巨川清风楼
作者：吕当
朝代：宋

祁阳要郡冠边州，池垒深高北控幽。攲岸绿杨浮水面，衔山红日照檐头。立功慷慨思投笔，鬻己卑污耻饭牛。独使燕然铭汉德，百年忠愤遣人愁。
和李巨川清风楼
作者：吕当
朝代：宋

祁阳要郡冠边州，池垒深高北控幽。
欹岸绿杨浮水面，衔山红日照檐头。
立功慷慨思投笔，鬻己卑污耻饭牛。
独使燕然铭汉德，百年忠愤遣人愁。
冬景
作者：吕徽之
朝代：宋
体裁：七言绝句

斗室萧萧日晏眠，疏狂惟与懒相便。寻常甲子无心记，看到梅花又一年。
千松图
作者：吕徽之
朝代：宋
体裁：七言绝句

五百居东五百西，枝枝叶叶压云低。自从老鹤归来后，不许閒禽杂乱啼。
又赋昙字韵
作者：吕徽之
朝代：宋
体裁：七言律诗

万里关河冻欲含，浑如天地尚函三。桥边驴子诗何恶，帐底羔儿酒正酣。竹委长身寒郭索，松埋短发老瞿昙。不如乘此擒元济，一洗江南草木惭。
又赋昙字韵
作者：吕徽之
朝代：宋

万里关河冻欲含，浑如天地尚函三。
桥边驴子诗何恶，帐底羔儿酒正酣。
竹委长身寒郭索，松埋短髪老瞿昙。
不如乘此擒元济，一洗江南草木惭。
咏雪用滕字韵
作者：吕徽之
朝代：宋

天上九龙施法水，人间二鼠啮枯藤。
鹜鹅声乱功收蔡，蝴蝶飞来妙过滕。
咏雪用滕字韵
作者：吕徽之
朝代：宋
体裁：七言绝句

天上九龙施法水，人间二鼠齧枯藤。鹜鹅声乱功收蔡，蝴蝶飞来妙过滕。
壶蜂
作者：吕徽之
朝代：宋
体裁：七言绝句

长日融和舞细腰，谁家庭院不相招。江皋二月斜风急，拚逐飞花过短桥。
夏景
作者：吕徽之
朝代：宋

竹几藤床石砚屏，熏风帘幕篆烟清。
空斋数点黄梅雨，添得芭蕉绿满庭。
夏景
作者：吕徽之
朝代：宋
体裁：七言绝句

竹几藤床石砚屏，薰风帘幕篆烟清。空斋数点黄梅雨，添得芭蕉绿满庭。
守犬
作者：吕徽之
朝代：宋
体裁：七言绝句

风恬月朗眠花影，吏不敲门门恰静。何事猛然吠一声，有人来汲门前井。
春景
作者：吕徽之
朝代：宋
体裁：七言绝句

脱溪冻解绿生波，好雨催花向晓过。宿酒未醒眠未起，半窗红日鸟声多。
秋景
作者：吕徽之
朝代：宋
体裁：七言绝句

商声早已到梧桐，夜气生凉湛碧空。閒倚小窗待明月，紫箫吹彻木犀风。
红梅
作者：吕徽之
朝代：宋
体裁：七言绝句

疏影离奇色更柔，谁将红粉点枝头。牧童睡起朦胧眼，错认桃林欲放牛。
绿萍
作者：吕徽之
朝代：宋
体裁：七言绝句

密密绵绵满草堂，不容红日下沧浪。却因风扫沾泥土，燕子衔来上画梁。
题画梅赠黄君
作者：吕徽之
朝代：宋
体裁：古风

黄君画梅天下奇，枝枝笔底如龙飞。干盘屈曲苍苔古，老树顷刻生光辉。婆娑月下弄清影，更有幽香袭诗境。地僻从无车马尘，间关翠禽啼梦冷。
句
作者：吕惠卿
朝代：宋

鱼出清波庖脍玉，菊含寒露酒浮金。南北战争蜗两角，占今兴废貉同丘。虚心清暑殿，预戒一阴生。
句·其一
作者：吕惠卿
朝代：宋

鱼出清波庖脍玉，菊含寒露酒浮金。
句·其三
作者：吕惠卿
朝代：宋

虚心清暑殿，预戒一阴生。
句·其二
作者：吕惠卿
朝代：宋

南北战争蜗两角，占今兴废貉同丘。
戏题风乞儿扇
作者：吕惠卿
朝代：宋
体裁：七言绝句

无人肯作除非乞，没药堪医最是风。求乞害风都占断，算来世上少如公。
留题兴安王庙
作者：吕惠卿
朝代：宋

剪叶疏封意，归禾协济心。遗风固唐远，积德本周深。逝水悲兴废，浮云阅古今。祠宫尚翚翼，鸣玉漱松阴。
留题兴安王庙
作者：吕惠卿
朝代：宋

翦叶疏封意，归禾协济心。
遗风固唐远，积德本周深。
逝水悲兴废，浮云阅古今。
祠宫尚翚翼，鸣玉漱松阴。
答逢原
作者：吕惠卿
朝代：宋

晨出趋长司，跪坐与之言。偶然脱龃龉，相送颜色温。归舍未休鞍，簿书随满门。相仍宾客过，攲午仅朝餐。平生性懒惰，应接非吾真。况乃重戕贼，良气能几存。就夜甫得息，阅我几上文。开卷未及读，睡思已昏昏。自知小人归，昭昭复何云。每于清夜梦，多见夫子魂。侧耳听高议，如饮黄金樽。觉来不得往，欲飞无羽翰。昨日得子诗，我心子先论。怪我诗苦迟，友道宜所敦。岂不旦夕思，实苦案牍烦。岂无同官贤，未免走与奔。相见鞅掌间，有言无暇陈。嗟嗟兹世士，无食同所患。念我力难任，闻子谋更艰。久知为之天，安能怨窭贫。吾闻君子仕，行义而已焉。亦将达吾义，岂遂为利牵。东海有沧溟，西极有昆崙。古来到者谁，不过数子尊。子已具车航，吾亦为楫轮。欲一从子游，不知何时然。
答逢原
作者：吕惠卿
朝代：宋

晨出趋长司，跪坐与之言。
偶然脱龃龉，相送颜色温。
归舍未休鞍，簿书随满门。
相仍宾客过，攲午仅朝餐。
平生性懒惰，应接非吾真。
况乃重戕贼，良气能几存。
就夜甫得息，阅我几上文。
开卷未及读，睡思已昏昏。
自知小人归，昭昭復何云。
每于清夜梦，多见夫子魂。
侧耳听高议，如饮黄金樽。
觉来不得往，欲飞无羽翰。
昨日得子诗，我心子先论。
怪我诗苦迟，友道宜所敦。
岂不旦夕思，实苦案牍烦。
岂无同官贤，未免走与奔。
相见鞅掌间，有言无暇陈。
嗟嗟兹世士，无食同所患。
念我力难任，闻子谋更艰。
久知为之天，安能怨窭贫。
吾闻君子仕，行义而已焉。
亦将达吾义，岂遂为利牵。
东海有沧溟，西极有昆崙。
古来到者谁，不过数子尊。
子已具车航，吾亦为檝轮。
欲一从子游，不知何时然。
解日字谜
作者：吕惠卿
朝代：宋

东海有一鱼，无头亦无尾。更除脊梁骨，便是这个谜。
解日字谜
作者：吕惠卿
朝代：宋

东海有一鱼，无头亦无尾。
更除脊樑骨，便是这个谜。
假守吕叔恭游中隐岩无名洞坐客鄱阳朱国辅云此洞未有名因公而题欲名曰吕公岩予未敢披襟而刘子思陈朝彦皆曰甚当戏书五十六字镵于石壁间绍兴甲戌季春七日
作者：吕愿中
朝代：宋

护田绿水转山樊，滴翠羣峰列巨杉。
洞外僧蓝侵斗汉，涧边人迹隔仙凡。
深深云谷春常在，寂寂松扉夜不缄。
此处得名爰自我，要须题作吕公岩。
假守吕叔恭游中隐岩无名洞坐客鄱阳朱国辅云此洞未有名因公而题欲名曰吕公岩予未敢披襟而刘子思陈朝彦皆曰甚当戏书五十六字镵于石壁间绍兴甲戌季春七日
作者：吕愿中
朝代：宋

护田绿水转山樊，滴翠群峰列巨杉。洞外僧蓝侵斗汉，涧边人迹隔仙凡。深深云谷春常在，寂寂松扉夜不缄。此处得名爰自我，要须题作吕公岩。
假守睢阳吕愿中叔恭机宜祥符刘襄子思通守鄱阳朱良弼国辅经属建安陈廷杰朝彦因祈晴乘兴游中隐岩留题以记胜游
作者：吕愿中
朝代：宋
体裁：七言绝句

坎止流行但信缘，峤南风景异山川。偶因乘兴穿山腹，始悟壶中别有天。
刘仙岩
作者：吕愿中
朝代：宋
体裁：七言绝句

平明小队出郊墟，尽日登临据隼旟。闻道仙人尸解去，尚应犹学世间书。
北牖洞
作者：吕愿中
朝代：宋
体裁：五言绝句

南窗聊寄傲，北牖有凉风。岩洞幽深处，结茅容老翁。
半汤泉
作者：吕愿中
朝代：宋
体裁：五言绝句

郡境水多沸，陈村泉类汤。人情尚冰炭，地脉亦炎凉。
华景洞
作者：吕愿中
朝代：宋

斯洞名华景，累累乳石悬。
虚崖疑月窟，绝顶瞰江湍。
岩底金仙寺，峰头玉井莲。
地形居众外，气象伟无前。
徙仗观初日，归舆触暝烟。
蔽林排翠幄，封径簇花钿。
爽致资清赏，镌题记昔年。
猿啼声应谷，云破月侵筵。
策蹇追华驷，鸣髇指坠鸢。
谁人能画此，为倩老龙眠。
华景洞
作者：吕愿中
朝代：宋

斯洞名华景，累累乳石悬。虚崖疑月窟，绝顶瞰江湍。岩底金仙寺，峰头玉井莲。地形居众外，气象伟无前。徙杖观初日，归舆触暝烟。蔽林排翠幄，封径簇花钿。爽致资清赏，镌题记昔年。猿啼声应谷，云破月侵筵。策蹇追华驷，鸣髇指坠鸢。谁人能画此，为倩老龙眠。
华景洞
作者：吕愿中
朝代：宋

斯洞名华景，纍纍乳石悬。
虚崖疑月窟，绝顶瞰江湍。
岩底金仙寺，峰头玉井莲。
地形居众外，气象伟无前。
徙杖观初日，归舆触暝烟。
蔽林排翠幄，封径簇花钿。
爽致资清赏，镌题记昔年。
猿啼声应谷，云破月侵筵。
策蹇追华驷，鸣髇指坠鸢。
谁人能画此，为倩老龙眠。
南华洞
作者：吕愿中
朝代：宋
体裁：七言绝句

乱崖深峭水淙幽，六夏来游俨似秋。安得蘧蘧一觉梦，倚岩栩栩访庄周。
嘉莲洞
作者：吕愿中
朝代：宋
体裁：七言绝句

羃羃烟云锁洞关，旁开六户类连环。芙蓉未是仙家瑞，更约同登太华山。
夕阳洞
作者：吕愿中
朝代：宋
体裁：七言绝句

怪底浮屠不宿桑，直搜岩窦意徜徉。洞中日月未尝老，何事仙家有夕阳。
朝阳洞
作者：吕愿中
朝代：宋
体裁：七言绝句

半世观山鬓已皤，欲求钓艇老渔蓑。杖藜又过烟霞洞，闻说当年烂斧柯。
游东观
作者：吕愿中
朝代：宋
体裁：五言律诗

郊原同按辔，杖屦陟青冥。山色混林樾，溪光照斗星。螺峰高插戟，兔径曲穿庭。□□一声远，千岩特地青。
环珠洞
作者：吕愿中
朝代：宋

朝野乐升平，园林穷胜讨。快雨洗尘埃，秋山净如埽。游鱼聚江湾，饥乌集木杪。群芳郁峥嵘，一水翠缭绕。云头苍狗变，龙蛇乱夭矫。岩洞真奇崛，造物逞天巧。近在堂奥间，超然类三岛。暂舍簿书忙，何时脱纷扰。静听黄鹂鸣，一声还复悄。纚维去咫尺，涉步即幽窈。新岸暗苍苔，乔木蔽萝茑。山腹有遗祠，隐然见华表。笋舆访崇台，空旷游遐眺。八桂困樵苏，叹息心为愀。任侯三蜀秀，冰壶湛春晓。有药驻朱颜，可以长不老。雄篇顷刻成，举座悉称好。戛玉副鸣球，士夫善传道。五岭类观东，一览众山小。吕岩何兴废，事固有前兆。新诗刻翠珉，异日可稽考。玩珠纪胜游，聊复醉清醥。
环珠洞
作者：吕愿中
朝代：宋

朝野乐升平，园林穷胜讨。
快雨洗尘埃，秋山净如埽。
游鱼聚江湾，饥乌集木杪。
群芳郁峥嵘，一水翠缭绕。
云头苍狗苍，龙蛇乱夭矫。
岩洞真奇崛，造物逞天巧。
近在堂奥间，超然类三岛。
暂舍簿书忙，何时脱纷拔。
静听黄鹂鸣，一声还复悄。
纚维去咫尺，涉步即幽窈。
新岸暗苍苔，乔木蔽萝茑。
山腹有遗祠，隐然见华表。
笋舆访崇台，空旷游遐眺。
八桂困樵苏，叹息心为愀。
任侯三蜀秀，冰壶湛春晓。
有芭驻朱颜，可以长不老。
雄篇顷刻成，举座悉称好。
戛玉副鸣球，士夫善传道。
五岭类观东，一览众山小。
吕岩何兴废，事固有前兆。
新诗刻翠珉，异日可稽考。
玩珠纪胜游，聊复醉清醥。
环珠洞
作者：吕愿中
朝代：宋

朝野乐昇平，园林穷胜讨。
快雨洗尘埃，秋山浄如埽。
游鱼聚江湾，饥乌集木杪。
羣芳鬰峥嵘，一水翠缭绕。
云头苍狗变，龙蛇乱夭矫。
岩洞真奇崛，造物逞天巧。
近在堂奥间，超然类三岛。
暂舍簿书忙，何时脱纷扰。
静听黄鹂鸣，一声还復悄。
纚维去咫尺，涉步即幽窈。
新岸暗苍苔，乔木蔽萝茑。
山腹有遗祠，隐然见华表。
笋舆访崇台，空旷游遐眺。
八桂困樵苏，叹息心为愀。
任侯三蜀秀，冰壶湛春晓。
有药驻朱颜，可以长不老。
雄篇顷刻成，举座悉称好。
戛玉副鸣球，士夫善传道。
五岭类观东，一览众山小。
吕岩何兴废，事固有前兆。
新诗刻翠珉，异日可稽考。
玩珠纪胜游，聊復醉清醥。
白雀洞
作者：吕愿中
朝代：宋
体裁：七言绝句

洞中石燕可长生，白雀何因浪得名。无限好山难买得，世间奚用孔方兄。
访颜氏读书岩
作者：吕愿中
朝代：宋
体裁：七言律诗

洞口微云恣卷舒，石岩相对一蘧庐。赋才晋宋多夷旷，好景古今难贮储。茗碗已惊浮雪浪，斋厨俄听响鲸鱼。子云识字终何用，且读人间未见书。
郡守吕叔恭以甲戌季春七日游中隐岩山水膏肓之兴未已后两日再拉机宜刘子思监州朱国辅经属陈朝彦同至新洞所见愈奇真所谓倒餐甘蔗聊书五十六字
作者：吕愿中
朝代：宋

爽垲虚明小洞天，巉岩垂乳类锋铦。
熏风习习来三面，夏雨萧萧欠一檐。
指顾羣山劳应接，徘徊归骑纵观瞻。
门前绿水泓澄浄，底处应须是谷帘。
郡守吕叔恭以甲戌季春七日游中隐岩山水膏肓之兴未已后两日再拉机宜刘子思监州朱国辅经属陈朝彦同至新洞所见愈奇真所谓倒餐甘蔗聊书五十六字
作者：吕愿中
朝代：宋

爽垲虚明小洞天，巉岩垂乳类锋铦。薰风习习来三面，夏雨萧萧欠一檐。指顾群山劳应接，徘徊归骑纵观瞻。门前绿水泓澄净，底处应须是谷帘。
题元岩
作者：吕愿中
朝代：宋
体裁：七言绝句

崒嵂倚空蹲怪石，轮囷夹道卧长松。白龙应已冲天去，岩窦岿然有故踪。
句
作者：吕拭
朝代：宋

松竹初栽未靓深。
禁林宴会之什
作者：吕文仲
朝代：宋

青葱温树非尘境，鳌岫金銮近日边。石壁天章垂雨露，璇题宸翰动云烟。西垣贾马徵辞客，东观蓬瀛集列仙。宴喜酡颜飞玉斝，铿锵奋藻擘花笺。唐虞盛化高千古，葵藿倾心祝万年。自顾薄才诚有愧，不知何以奉群贤。
禁林讌会之什
作者：吕文仲
朝代：宋

青葱温树非尘境，鳌岫金銮近日边。
石壁天章垂雨露，璇题宸翰动云烟。
西垣贾马征辞客，东观蓬瀛集列仙。
讌喜酡颜飞玉斝，铿锵奋藻擘花笺。
唐虞盛化高千古，葵藿倾心祝万年。
自顾薄才诚有媿，不知何以奉羣贤。
题义门胡氏华林书院
作者：吕文仲
朝代：宋

世世趋庭列雁行，烟萝泉石绕书堂。分题月下联书版，聚宴花前献寿觞。旌表异恩逢圣代，隐居佳致接仙乡。因知孝治垂风化，青史留名道允光。簪裾几世住南昌，讲学旌闾晔日光。旧里葛山同井邑，远方庐阜出门墙。康成业自诗书显，卜世家由孝弟彰。二隐昔惭联懿分，同将姓字列东堂。君家高谊冠南州，旧辑书堂聚北流。此饭未尝轻下客，名园不羡觅封侯。挂冠令有陶彭泽，访道人希许远游。他年濯缨江海去，终期此日挹浮邱。
题义门胡氏华林书院·其一
作者：吕文仲
朝代：宋

世世趋庭列雁行，烟萝泉石绕书堂。分题月下联书版，聚宴花前献寿觞。旌表异恩逢圣代，隐居佳致接仙乡。因知孝治垂风化，青史留名道允光。
题义门胡氏华林书院·其一
作者：吕文仲
朝代：宋

世世趋庭列雁行，烟萝泉石绕书堂。
分题月下联书版，聚宴花前献寿觞。
旌表异恩逢圣代，隠居佳致接仙乡。
因知孝治垂风化，青史留名道允光。
题义门胡氏华林书院·其三
作者：吕文仲
朝代：宋

君家高谊冠南州，旧辑书堂聚北流。
北饭未尝轻下客，名园不羡觅封侯。
挂冠令有陶彭泽，访道人希许远游。
他年濯缨江海去，终期此日挹浮邱。
题义门胡氏华林书院·其三
作者：吕文仲
朝代：宋

君家高谊冠南州，旧辑书堂聚北流。此饭未尝轻下客，名园不羡觅封侯。挂冠令有陶彭泽，访道人希许远游。他年濯缨江海去，终期此日挹浮邱。
题义门胡氏华林书院·其二
作者：吕文仲
朝代：宋

簪裾几世住南昌，讲学旌闾晔日光。旧里葛山同井邑，远方庐阜出门墙。康成业自诗书显，卜世家由孝弟彰。二隐昔惭联懿分，同将姓字列东堂。
题义门胡氏华林书院·其二
作者：吕文仲
朝代：宋

簪裾几世住南昌，讲学旌闾晔日光。
旧里葛山同井邑，远方庐阜出门墙。
康成业自诗书显，卜世家由孝弟彰。
二隠昔惭联懿分，同将姓字列东堂。
春日田园杂兴
作者：吕文老
朝代：宋

月筒纪闰附青炜，民野陶然化日熙。祀备枌榆祈稔岁，宴酣花柳乐清时。洛中富贵斜阳恨，绵上勋劳千古思。浩兴归来吟不尽，陶诗和后和豳诗。
春日田园杂兴
作者：吕文老
朝代：宋

月筩纪闰附青炜，民野陶然化日熙。
祀备枌榆祈稔岁，宴酣花柳乐清时。
洛中富贵斜阳恨，绵上勋劳千古思。
浩兴归来吟不尽，陶诗和后和豳诗。
句
作者：吕昌明
朝代：宋

岂惟藏两蜀，亦自限三巴。
大涤洞
作者：吕某
朝代：宋
体裁：七言绝句

古桧沉沉万籁微，祥光萦绕锁瑶扉。石间怪底泉涓滴，却是老龙行雨归。
句
作者：吕梡
朝代：宋

三山鼎峙多幽赏，千里瓯圆尽胜游。
别荆州诸友
作者：吕殊
朝代：宋

荆州三度别，此别犹酸冷。
蒹葭逐岸靡，烟雨隔林迥。
去棹行且留，离觞醉还醒。
缅怀荆州士，秸立霜毛整。
爽信何由人，班班纷脱颖。
况是清俊流，魁然挈裘领。
相逢名教乐，殊忘旧机境。
草木臭味同，何庸绝畦町。
虎豹识避就，宁忍覆陷阱。
人情不尽远，颇谅心耿耿。
眼底绝荆榛，夙生独何幸。
时恨多旷违，赧容多而颈。
分袂复自兹，深渊惜断绠。
断绠无续期，分袂有时并。
但原各自珍，时当动深省。
一篑会成山，九仞犹弃井。
要令百炼金，清莹无留矿。
大哉乾坤内，吾道相与命。
别荆州诸友
作者：吕殊
朝代：宋

荆州三度别，此别犹酸冷。蒹葭逐岸靡，烟雨隔林迥。去棹行且留，离觞醉还醒。缅怀荆州士，鹄立霜毛整。爽信何由人，班班纷脱颖。况是清俊流，魁然挈裘领。相逢名教乐，殊忘旧机境。草木臭味同，何庸绝畦町。虎豹识避就，宁忍覆陷阱。人情不尽远，颇谅心耿耿。眼底绝荆榛，夙生独何幸。时恨多旷违，赧容发面颈。分袂复自兹，深渊惜断绠。断绠无续期，分袂有时并。但愿各自珍，时当动深省。一篑会成山，九仞犹弃井。要令百炼金，清瑩无留矿。大哉乾坤内，吾道相与命。
别荆州诸友
作者：吕殊
朝代：宋
体裁：古风

荆州三度别，此别犹酸冷。蒹葭逐岸靡，烟雨隔林迥。去棹行且留，离觞醉还醒。缅怀荆州士，鹄立霜毛整。爽信何由人，班班纷脱颖。况是清俊流，魁然挈裘领。相逢名教乐，殊忘旧机境。草木臭味同，何庸绝畦町。虎豹识避就，宁忍覆陷阱。人情不尽远，颇谅心耿耿。眼底绝荆榛，夙生独何幸。时恨多旷违，赧容发面颈。分袂复自兹，深渊惜断绠。断绠无续期，分袂有时并。但愿各自珍，时当动深省。一篑会成山，九仞犹弃井。要令百炼金，清莹无留矿。大哉乾坤内，吾道相与命。
别荆州诸友
作者：吕殊
朝代：宋

荆州三度别，此别犹酸冷。
蒹葭逐岸靡，烟雨隔林迥。
去棹行且留，离觞醉还醒。
缅怀荆州士，鹄立霜毛整。
爽信何由人，班班纷脱颖。
况是清俊流，魁然挈裘领。
相逢名教乐，殊忘旧机境。
草木臭味同，何庸绝畦町。
虎豹识避就，宁忍覆陷阱。
人情不尽远，颇谅心耿耿。
眼底绝荆榛，夙生独何幸。
时恨多旷违，赧容多面颈。
分袂復自兹，深渊惜断绠。
断绠无续期，分袂有时并。
但愿各自珍，时当动深省。
一篑会成山，九仞犹弃井。
要令百炼金，清莹无留矿。
大哉干坤内，吾道相与命。
句
作者：吕殊
朝代：宋

游子惊车破，农人念稼伤。
蛾眉亭
作者：吕殊
朝代：宋

采石江头月正弦，捉月台边酒满船。
扰扰利名蚁慕羶，如公岂但酒独贤。
平生醉裏诗三千，捲起长江作长笺。
悲哉人世隔天渊，一日乘风反自然。
死生在我我则天，欲死得死岂其冤。
欲罢长风大放颠，苍茫何处可拍骑鲸肩。
蛾眉亭
作者：吕殊
朝代：宋

采石江头月正弦，捉月台边酒满船。
扰扰利名蚁慕羶，如公岂但酒独贤。
平生醉里诗三千，卷起长江作长笺。
悲哉人世隔天渊，一日乘风反自然。
死生在我我则天，欲死得死岂其冤。
欲罢长风大放颠，苍茫何处可拍骑鲸肩。
蛾眉亭
作者：吕殊
朝代：宋

采石江头月正弦，捉月台边酒满船。扰扰利名蚁慕膻，如公岂但酒独贤。平生醉里诗三千，捲起长江作长笺。悲哉人世隔天渊，一日乘风反自然。死生在我我则天，欲死得死岂其冤。欲罢长风大放颠，苍茫何处可拍骑鲸肩。
题清溪神女祠
作者：吕殊
朝代：宋

生居万山中，二年依泽国。
偶于坐曹暇，聊欲访禅默。
再拜神女祠，劈山定何术。
上有琳宫岩，作论期破惑。
只今澄潭中，异影眩莫执。
泉源入幽窈，蛾眉如可及。
吾闻大地下，出没水中日。
胡为二魶鱼，欲归犹未得。
变化乘云雷，那能繫不食。
山深风窍号，天寒日车急。
寄语龙宫君，安稳藏故穴。
近来託怪多，勿遣容易测。
题清溪神女祠
作者：吕殊
朝代：宋

生居万山中，二年依泽国。
偶於坐曹暇，聊欲访禅默。
再拜神女祠，劈山定何术。
上有琳宫岩，作论期破惑。
只今澄潭中，异影眩莫执。
泉源入幽窈，蛾眉如可及。
吾闻大地下，出没水中日。
胡为二魶鱼，欲归犹未得。
变化乘云雷，那能系不食。
山深风竅号，天寒日车急。
寄语龙宫君，安稳藏故穴。
近来托怪多，勿遣容易测。
题清溪神女祠次东坡韵
作者：吕殊
朝代：宋

生居万山中，二年依泽国。偶于坐曹暇，聊欲访禅默。再拜神女祠，劈山定何术。上有琳宫岩，作论期破惑。只今澄潭中，异影眩莫执。泉源入幽窈，蛾眉如可及。吾闻大地下，出没水中日。胡为二魶鱼，欲归犹未得。变化乘云雷，那能系不食。山深风窍号，天寒日车急。寄语龙宫君，安稳藏故穴。近来托怪多，勿遣容易测。
句
作者：吕氏
朝代：宋

前身当是陶渊明，爱酒不入远公社。
中秋前一日诸生携酒见过对月同赋
作者：吕江
朝代：宋

半生道路鬓双皤，又是中秋客裏过。
别业可怜荒杜曲，羁怀最怕听商歌。
不知明月几时有，如此清风良夜何。
胜概无诗可收拾，九原唤起老东坡。
中秋前一日诸生携酒见过对月同赋
作者：吕江
朝代：宋

半生道路鬓双皤，又是中秋客里过。别业可怜荒杜曲，羁怀最怕听商歌。不知明月几时有，如此清风良夜何。胜概无诗可收拾，九原唤起老东坡。
姑苏怀古
作者：吕江
朝代：宋

台成知费几金槌，回首荒芜走鹿麛。
自是误君由宰嚭，孰云亡国为西施。
春风蝶梦迷香径，秋水龙文冷剑池。
四顾湖山烟雨裏，倚阑新恨入支颐。
姑苏怀古
作者：吕江
朝代：宋

台成知费几金槌，回首荒芜走鹿麛。自是误君由宰嚭，孰云亡国为西施。春风蝶梦迷香径，秋水龙文冷剑池。四顾湖山烟雨里，倚阑新恨入支颐。
宿横金延庆寺
作者：吕江
朝代：宋
体裁：五言律诗

水路通城近，人家与寺连。西风渔市鼓，落日野桥船。尘土非吾事，湖山似去年。今宵禅榻梦，定是到鸥边。
春晚二绝
作者：吕江
朝代：宋

春来脚不踏青青，梦里还家梦又醒。一树垂杨楼外绿，莺声不似故园听。年华冉冉暗中移，倦客伤春只自知。雨后桃花红未减，人情早自向荼蘼。
春晚二绝·其一
作者：吕江
朝代：宋

春来脚不踏青青，梦裏还家梦又醒。
一树垂杨楼外绿，鶑声不似故园听。
春晚二绝·其一
作者：吕江
朝代：宋

春来脚不踏青青，梦里还家梦又醒。一树垂杨楼外绿，莺声不似故园听。
春晚二绝·其二
作者：吕江
朝代：宋

年华冉冉暗中移，倦客伤春只自知。
雨后桃花红未减，人情早自向荼䕷。
春晚二绝·其二
作者：吕江
朝代：宋

年华冉冉暗中移，倦客伤春只自知。雨后桃花红未减，人情早自向荼蘼。
栖白庵
作者：吕江
朝代：宋

门外竹千个，崖颠两径分。奔泉流碎月，高树碍行云。游客倦欲卧，道人言少文。但云秦学士，曾此遇茅君。
栖白庵
作者：吕江
朝代：宋

门外竹千箇，崖颠两径分。
奔泉流碎月，高树碍行云。
游客倦欲卧，道人言少文。
但云秦学士，曾此遇茅君。
石湖怀老仙
作者：吕江
朝代：宋

觅得宸奎扁，归寻农圃师。湖山吴子国，花草范村诗。步屦行春遍，纶巾带雨攲。百年无此老，合配雪滩祠。
石湖怀老仙
作者：吕江
朝代：宋

觅得宸奎扁，归寻农圃师。
湖山吴子国，花草范村诗。
步屦行春遍，纶巾带雨欹。
百年无此老，合配雪滩祠。
秋思
作者：吕江
朝代：宋

一叶江头枫叶丹，秋容惨淡客悲酸。
蛩声雨后长门怨，雁影风前行路难。
无处着愁嫌地窄，有时舒眺见天宽。
最怜人道苏州月，三度中秋一度看。
秋思
作者：吕江
朝代：宋

一叶江头枫叶丹，秋容惨淡客悲酸。蛩声雨后长门怨，雁影风前行路难。无处著愁嫌地窄，有时舒眺见天宽。最怜人道苏州月，三度中秋一度看。
赠实际英上人
作者：吕江
朝代：宋

实际即为诚，中庸说着形。
晓来雷雨过，七十二峰青。
赠实际英上人
作者：吕江
朝代：宋

实际即为诚，中庸说著形。晓来雷雨过，七十二峰青。
一落索
作者：吕渭老
朝代：宋

蝉带残声移别树。晚凉房户。秋风有意染黄花，下几点、凄凉雨。渺渺双鸿飞去。乱云深处。一山红叶为谁愁，供不尽、相思句。宫锦裁书寄远。意长辞短。香兰泣露雨催莲，暑气昏池馆。向晚小园行遍。石榴红满。花花叶叶尽成双，浑似我、梁间燕。鸟散馀花飞舞。满地风雨。长江滚滚接天流，夜送征帆去。今夜行云何处。断肠南浦。残灯不剪五更寒，独自与、馀香语。
一落索
作者：吕渭老
朝代：宋

蝉带残声移别树。晚凉房户。秋风有意梁黄花，下几点、凄凉雨。
渺渺双鸿飞去。乱云深处。一山红叶为谁愁，供不尽、相思句。
一落索
作者：吕渭老
朝代：宋

鸟散余花飞舞。满地风雨。长江衮衮接天流，夜送征帆去。
今夜行云何处。断肠南浦。残肠南浦。残灯不剪五更寒，独自与、余香语。
一落索·宫锦裁书寄远
作者：吕渭老
朝代：宋
体裁：词

宫锦裁书寄远。意长辞短。香兰泣露雨催莲，暑气昏池馆。向晚小园行遍。石榴红满。花花叶叶尽成双，浑似我、梁间燕。
一落索·蝉带残声移别树
作者：吕渭老
朝代：宋
体裁：词

蝉带残声移别树。晚凉房户。秋风有意染黄花，下几点、凄凉雨。渺渺双鸿飞去。乱云深处。一山红叶为谁愁，供不尽、相思句。
一落索·鸟散馀花飞舞
作者：吕渭老
朝代：宋
体裁：词

鸟散馀花飞舞。满地风雨。长江滚滚接天流，夜送征帆去。今夜行云何处。断肠南浦。残灯不剪五更寒，独自与、馀香语。
二郎神
作者：吕渭老
朝代：宋
体裁：词

西池旧约。燕语柳梢桃萼。向紫陌、秋千影下，同绾双双凤索。过了莺花休则问，风共月、一时闲却。知谁去、唤得秋阴，满眼败垣红叶。飘泊。江湖载酒，十年行乐。甚近日、伤高念远，不觉风前泪落。橘熟橙黄堪一醉，断未负、晚凉池阁。只愁被、撩拨春心，烦恼怎生安著。
二郎神
作者：吕渭老
朝代：宋

西池旧约。燕语柳梢桃萼。向紫陌、秋千影下，同绾双双凤索。过了莺花休则问，风共月、一时闲却。知谁去、唤得秋阴，满眼败垣红叶
飘泊。江湖载酒，十年行乐。甚近日、伤高念远不觉风前泪落。橘熟橙黄堪一醉，断未负、晚凉池阁。只愁被、撩拨春心，烦恼怎生安著。
二郎神·西池旧约
作者：吕渭老
朝代：宋

西池旧约。
燕语柳梢桃萼。
向紫陌、秋千影下，同绾双双凤索。
过了莺花休则问，风共月、一时闲却。
知谁去、唤得秋阴，满眼败垣红叶。
飘泊。
江湖载酒，十年行乐。
甚近日、伤高念远，不觉风前泪落。
橘熟橙黄堪一醉，断未负、晚凉池阁。
只愁被、撩拨春心，烦恼怎生安着。
伤世
作者：吕渭老
朝代：宋
体裁：五言绝句

尘断征车杳，云低毳帐深。古今那有此，天地亦何心。
倾杯令
作者：吕渭老
朝代：宋

隔座藏钩，分曹射覆烛艳渐催三鼓。筝按教坊新谱。楼外月生春浦。徘徊争忍忙归去。怕明朝、无情风雨。珍花美酒团坐，且作尊前笑侣。
倾杯令·倾杯乐·隔座藏钩
作者：吕渭老
朝代：宋
体裁：词

隔座藏钩，分曹射覆，烛艳渐催三鼓。筝按教坊新谱。楼外月生春浦。徘徊争忍忙归去。怕明朝、无情风雨。珍花美酒团坐，且作尊前笑侣。
倾杯令·杯倾乐·枫叶飘红
作者：吕渭老
朝代：宋
体裁：词

枫叶飘红，莲房肥露，枕席嫩凉先到。帘外蟾华如扫。枝上啼鸦催晓。秋风又送潘郎老。小窗明、疏萤浅照。登高送远惆怅，白发至今未了。
减字木兰花
作者：吕渭老
朝代：宋

雨帘高卷。芳树阴阴连别馆。凉气侵楼。蕉叶荷枝各自秋。前溪夜舞。化作惊鸿留不住。愁损腰肢。一桁香销旧舞衣。明眸巧笑。坐久更宜灯烛照。小醉辞归。怀抱明明只自知。琐窗重见。桃李春风三月面。怎不思量。折柳孤吟断杀肠。
减字木兰花·其一
作者：吕渭老
朝代：宋
体裁：词

雨帘高捲。芳树阴阴连别馆。凉气侵楼。蕉叶荷枝各自秋。前溪夜舞。化作惊鸿留不住。愁损腰肢。一桁香销旧舞衣。
减字木兰花·明眸巧笑
作者：吕渭老
朝代：宋
体裁：词

明眸巧笑。坐久更宜灯烛照。小醉辞归。怀抱明明只自知。琐窗重见。桃李春风三月面。怎不思量。折柳孤吟断杀肠。
减字木兰花·雨帘高卷
作者：吕渭老
朝代：宋
体裁：词

雨帘高卷。芳树阴阴连别馆。凉气侵楼。蕉叶荷枝各自秋。前溪夜舞。化作惊鸿留不住。愁损腰肢。一桁香销旧舞衣。
千秋岁
作者：吕渭老
朝代：宋
体裁：词

宝香盈袖。约腕金条瘦。裙儿细裥如眉皱。笑多簪髻侧，语小丝簧奏。洞房晚，千金未直横波溜。缘短欢难又。人去春如旧。枝上月，谁携手。宿云迷远梦，泪枕中残酒。怎奈向，繁阴乱叶梅如豆。
千秋岁·宝蟾悬镜
作者：吕渭老
朝代：宋
体裁：词

宝蟾悬镜。露颗倾荷柄。飞萤点点明花径。凝愁情不展，宿酒风还醒。天似晓，银河半落星相趁。心事都无定。才致元相称。春过了，秋将近。小窗通竹圃，野色连金井。得仗个，多情燕子分明问。
千秋岁·宝香盈袖
作者：吕渭老
朝代：宋
体裁：词

宝香盈袖。约腕金条瘦。裙儿细裥如肩皱。笑多簪髻侧，语小丝簧奏。洞房晚，千金未直横波溜。缘短欢难又。人去春如旧。枝上月，谁携手。宿云迷远梦，泪枕中残酒。怎奈向，繁阴乱叶梅如豆。
南乡子
作者：吕渭老
朝代：宋

小雨阻行舟。人在烟林古渡头。欲挈一尊相就醉，无由。谁见横波入鬓流。百计不迟留。明月他时独上楼。水尽又山山又水，温柔。占断江南万斛愁。樊子唤春归。梦逐杨花满院飞。吹过西家人不见，依依。萍点荷钱又满池。屈指数佳期。何日凭肩对展眉。倾尽十分应不醉，迟迟。何惜樱桃杏子时。
南乡子·小雨阻行舟
作者：吕渭老
朝代：宋
体裁：词

小雨阻行舟。人在烟林古渡头。欲挈一尊相就醉，无由。谁见横波入鬓流。百计不迟留。明月他时独上楼。水尽又山山又水，温柔。占断江南万斛愁。
南乡子·樊子唤春归
作者：吕渭老
朝代：宋
体裁：词

樊子唤春归。梦逐杨花满院飞。吹过西家人不见，依依。萍点荷钱又满池。屈指数佳期。何日凭肩对展眉。倾尽十分应不醉，迟迟。何惜樱桃杏子时。
南歌子
作者：吕渭老
朝代：宋

策杖穿荒圃，登临笑晚风。无穷秋色蔽晴空。遥见夕阳江上、卷飞蓬。雁过菰蒲远，山遥梦寐通。一林枫叶堕愁红。归去暮烟深处、听疏钟。远色连朱阁，寒鸦噪夕阳。小炉温手酌鹅黄。掩乱一枝清影、在寒窗。念远歌声小，嗔归泪眼长。纤腰今属冶游郎。朝暮楚宫云雨、恨茫茫。
南歌子
作者：吕渭老
朝代：宋

远色连朱阁，寒鸦噪夕阳。小炉温手酌鹅黄。掩乱一枝清影、在寒窗。念远歌声小，嗔归泪眼长。纤腰今属冶游郎。朝暮楚宫云雨、恨茫茫
南歌子·其一
作者：吕渭老
朝代：宋
体裁：词

策杖穿荒圃，登临笑晚风。无穷秋色蔽晴空。遥见夕阳江上、捲飞蓬。雁过菰蒲远，山遥梦寐通。一林枫叶堕愁红。归去暮烟深处、听疏钟。
南歌子·片片云藏雨
作者：吕渭老
朝代：宋
体裁：词

片片云藏雨，重重雾隐山。可怜新月似眉弯。今夜断肠凝望、小楼寒。梦断云房远，书长蜡炬残。夜妆应罢短屏间。都把一春心事、付梅酸。
南歌子·策杖穿荒圃
作者：吕渭老
朝代：宋

策杖穿荒圃，登临笑晚风。无穷秋色蔽晴空。遥见夕阳江上、卷飞蓬。雁过菰蒲远，山遥梦寐通。一林枫叶堕愁红。归去暮烟深处、听疏钟。
南歌子·策杖穿荒圃
作者：吕渭老
朝代：宋
体裁：词

策杖穿荒圃，登临笑晚风。
无穷秋色蔽晴空。
遥见夕阳江上、卷飞蓬。
雁过菰蒲远，山遥梦寐通。
一林枫叶堕愁红。
归去暮烟深处、听疏锺。
南歌子·远色连朱阁
作者：吕渭老
朝代：宋
体裁：词

远色连朱阁，寒鸦噪夕阳。小炉温手酌鹅黄。掩乱一枝清影、在寒窗。念远歌声小，嗔归泪眼长。纤腰今属冶游郎。朝暮楚宫云雨、恨茫茫。
卜算子
作者：吕渭老
朝代：宋

云破月高悬，照我双双泪。人在朱桥转曲西，翠幕重重闭。要见索商量，见了还无计。心似长檠一点灯，到晓清清地。眉为占愁多，镇日长长敛。试问心中有底愁，泪早千千点。莫唱短因缘，缘短犹伤感。谁信萧郎是路人，常有深深念。一日抵三秋，半月如千岁。自夏经秋到雪飞，一向都无计。续续说相思，不尽无穷意。若写幽怀一段愁，应用天为纸。得酒解愁烦，多病还疏酒。本是多情失意人，此味如何受。沈醉且高歌，不饮心常有。守著残灯斗著眉，怎不腰肢瘦。
卜算子·其一
作者：吕渭老
朝代：宋
体裁：词

云破月高悬，照我双双泪。人在朱桥转曲西，翠幕重重闭。要见索商量，见了还无计。心似长檠一点灯，到晓清清地。
卜算子·其三
作者：吕渭老
朝代：宋
体裁：词

一日抵三秋，半月如千岁。自夏经秋到雪飞，一向都无计。续续说相思，不尽无穷意。若写幽怀一段愁，应用天为纸。
卜算子·其四
作者：吕渭老
朝代：宋
体裁：词

得酒解愁烦，多病还疏酒。本是多情失意人，此味如何受。沈醉且高歌，不饮心常有。守著残灯斗著眉，怎不腰肢瘦。
卜算子·其四
作者：吕渭老
朝代：宋
体裁：词

得酒解愁烦，多病还疏酒。本是多情失意人，此味如何受。沉醉且高歌，不饮心常有。守著残灯斗著眉，怎不腰肢瘦。
卜算子·得酒解愁烦
作者：吕渭老
朝代：宋

得酒解愁烦，多病还疏酒。
本是多情失意人，此味如何受。
沈醉且高歌，不饮心常有。
守着残灯斗着眉，怎不腰肢瘦。
卜算子·渡口看潮生
作者：吕渭老
朝代：宋
体裁：词

渡口看潮生，水满蒹葭浦。长记扁舟载月明，深入红云去。荷尽覆平池，忘了归来路。谁信南楼百尺高，不见如莲步。
卜算子·眉为占愁多
作者：吕渭老
朝代：宋
体裁：词

眉为占愁多，镇日长长敛。试问心中有底愁，泪早千千点。莫唱短因缘，缘短犹伤感。谁信萧郎是路人，常有深深念。
品令
作者：吕渭老
朝代：宋

绣衣未整。傍窗格、临清镜。新霜薄雾，这下几日，阴晴不定。欲插黄花，心事又还记省。去年香径。共粉蝶、闲相趁。宝香玉珮，暗解付与，多情荀令。何日西楼，重见暮帆烟艇。
品令
作者：吕渭老
朝代：宋
体裁：词

绣衣未整。傍窗格、临清镜。新霜薄雾，这下几日，阴晴不定。欲插黄花，心事又还记省。去年香径。共粉蝶、间相趁。宝香玉佩，暗解付与，多情荀令。何日西楼，重见暮帆烟艇。
品令·绣衣未整
作者：吕渭老
朝代：宋
体裁：词

绣衣未整。傍窗格、临清镜。新霜薄雾，这下几日，阴晴不定。欲插黄花，心事又还记省。去年香径。共粉蝶、闲相趁。宝香玉佩，暗解付与，多情荀令。何日西楼，重见暮帆烟艇。
夜游宫（生日代人献江宰）
作者：吕渭老
朝代：宋
体裁：词

帘外繁霜未扫。楼角动、玉绳横晓。百和交焚瑞烟绕。霁霞明，画屏深，天渺渺。喜色连池沼。荐眉寿、玉儿娇小。早晚除书下天表。日初长，莫等闲，孤一笑。
天仙子·楼下辘轳横露井
作者：吕渭老
朝代：宋
体裁：词

楼下辘轳横露井。楼上婵娟开晓镜。下楼难忘上楼时，风未定。帆不正。簌簌珍珠挥麈柄。眉上新愁吹不醒。别酒未斟歌未忍。雪中梅下定重来，烟暝暝。肠寸寸。莫放笛声吹落尽。
天仙子（代人送希文）
作者：吕渭老
朝代：宋

楼下辘轳横露井。楼上婵娟开晓镜。下楼难忘上楼时，风未定。帆不正。簌簌珍珠挥尘柄。眉上新愁吹不醒。别酒未斟歌未忍。雪中梅下定重来，烟暝暝。肠寸寸。莫放笛声吹落尽。
好事近
作者：吕渭老
朝代：宋
体裁：词

世事莫牵萦，乐取这闲时节。且恁醉来醒去，免光阴虚设。有则有个泼心儿，不放被利名啜。却待两手分付，与风花雪月。
好事近
作者：吕渭老
朝代：宋

云影护梅枝，短短未禁飞雪。彩幅自题新句，作催妆佳阕。
西楼昨夜五更寒，恐一枝先发。元是素娥无寐，贺半轮明月。
好事近
作者：吕渭老
朝代：宋
体裁：词

长记十年前，彼此玉颜云发。尊酒几番相对，乐春花秋月。而今各自困飘零，憔悴几年别。说著大家烦恼，且大家休说。
好事近
作者：吕渭老
朝代：宋
体裁：词

飞雪过江来，船在赤栏桥侧。惹报布帆无恙，著两行亲札。从今日日在南楼，发自此时白。一咏一觞谁共，负平生书册。
好事近·世事莫牵萦
作者：吕渭老
朝代：宋
体裁：词

世事莫牵萦，乐取这闲时节。且恁醉来醒去，免光阴虚设。有则有个泼心儿，不敢被利名啜。却待两手分付，与风花雪月。
好事近·其三
作者：吕渭老
朝代：宋

年少万函书，朱紫只应低拾。更赖主人明眼，作青云梯级。归来应是印累累，笳鼓闹乡邑。若访老人生计，贩谢郎蓑笠。云影护梅枝，短短未禁飞雪。彩幅自题新句，作催妆佳阕。西楼昨夜五更寒，恐一枝先发。元是素娥无寐，驾半轮明月。小饮破清寒，坐久困花颓玉。两行艳衣明粉，听阿谁拘束。丽华百媚坐来生，仙韵动群目。一曲凤箫同去，倦人间丝竹。
好事近·其四
作者：吕渭老
朝代：宋
体裁：词

云影护梅枝，短短未禁飞雪。彩幅自题新句，作催妆佳阕。西楼昨夜五更寒，恐一枝先发。元是素娥无寐，驾半轮明月。
好事近·别酒带愁酸
作者：吕渭老
朝代：宋
体裁：词

别酒带愁酸，千里失群黄鹄。行到小桥梯下，便飞云南北。不妨垂手小徘徊，日影转阑曲。从此贺囊佳制，有新奇题目。
好事近·小饮破清寒
作者：吕渭老
朝代：宋
体裁：词

小饮破清寒，坐久困花颓玉。两行艳衣明粉，听阿谁拘束。丽华百媚坐来生，仙韵动群目。一曲凤箫同去，倦人间丝竹。
好事近·年少万函书
作者：吕渭老
朝代：宋
体裁：词

年少万函书，朱紫只应低拾。更赖主人明眼，作青云梯级。归来应是印累累，笳鼓闹乡邑。若访老人生计，贩谢郎蓑笠。
好事近·心事已成空
作者：吕渭老
朝代：宋
体裁：词

心事已成空，春尽百花零落。谁见黄鹂百啭，索东君评泊。晓来枝上语绵蛮，应悔向来错。看则绿阴青子，却恓惶无托。
好事近·长记十年前
作者：吕渭老
朝代：宋

长记十年前，彼此玉颜云发。
尊酒几番相对，乐春花秋月。
而今各自困飘零，憔悴几年别。
说着大家烦恼，且大家休说。
好事近·飞雪过江来
作者：吕渭老
朝代：宋

飞雪过江来，船在赤栏桥侧。
惹报布帆无恙，着两行亲札。
从今日日在南楼，鬓自此时白。
一咏一觞谁共，负平生书册。
好事近·飞雪过江来
作者：吕渭老
朝代：宋
体裁：词

飞雪过江来，船在赤栏桥侧。惹报布帆无恙，著两行亲札。从今日日在南楼，鬓自此时白。一咏一觞谁共，负平生书册。
如梦令
作者：吕渭老
朝代：宋
体裁：词

珠阁雨帘高捲。望断碧梧墙院。短梦有幽寻，晓枕一峰云乱。谁见。谁见。风散菊英千片。
如梦令
作者：吕渭老
朝代：宋

百和宝钗香佩。短短同心霞带。清镜照新妆，巧画一双眉黛。多态。多态。偷觑榴花窗外。
如梦令
作者：吕渭老
朝代：宋
体裁：词

花趁清明争展。白白红红满院。莫怪泪痕多，爱底不能得见。凝恋。凝恋。门外雨飞帘捲。
如梦令·其五
作者：吕渭老
朝代：宋
体裁：词

多谢西池桃李。伴我一春沉醉。能有几多香，陪了一江来泪。憔悴。憔悴。又是落花铺地。
如梦令·多谢西池桃李
作者：吕渭老
朝代：宋
体裁：词

多谢西池桃李。伴我一春沈醉。能有几多香，陪了一江来泪。憔悴。憔悴。又是落花铺地。
如梦令·珠阁雨帘高卷
作者：吕渭老
朝代：宋
体裁：词

珠阁雨帘高卷。望断碧梧墙院。短梦有幽寻，晓枕一峰云乱。谁见。谁见。风散菊英千片。
如梦令·百和宝钗香佩
作者：吕渭老
朝代：宋
体裁：词

百和宝钗香佩。
短短同心霞带。
清镜照新妆，巧画一双眉黛。
多态。
多态。
偷观榴花窗外。
如梦令·百和宝钗香佩
作者：吕渭老
朝代：宋

百和宝钗香珮。短短同心霞带。清镜照新妆，巧画一双眉黛。多态。多态。偷觑榴花窗外。
如梦令·花趁清明争展
作者：吕渭老
朝代：宋
体裁：词

花趁清明争展。白白红红满院。莫怪泪痕多，爱底不能得见。凝恋。凝恋。门外雨飞帘卷。
小重山·七夕病中
作者：吕渭老
朝代：宋

半夜灯残鼠上檠。上窗风动竹，月微明。梦魂偏记水西亭。琅玕碧，花影弄蜻蜓。千里暮云平。南楼催上烛，晚来晴。酒阑人散斗西倾。天如水，团扇扑流萤。
小重山·七夕病中
作者：吕渭老
朝代：宋
体裁：词

半夜灯残鼠上檠。上窗风动竹，月微明。梦魂偏记水西亭。琅玕碧，花影弄蜻蜓。千里暮云平，南楼催上烛，晚来晴。酒阑人散斗西倾。天如水，团扇扑流萤。
小重山·云护柔条雪压枝
作者：吕渭老
朝代：宋
体裁：词

云护柔条雪压枝。斜风吹绛蜡，点胭脂。蔷薇柔水麝分脐。园林晚，脉脉带斜晖。深阁绣帘低。宝奁匀泪粉，晚妆迟。一枝屏外对依依。清宵永，谁伴破寒卮。
小重山·半夜灯残鼠上檠
作者：吕渭老
朝代：宋
体裁：词

半夜灯残鼠上檠。
上窗风动竹，月微明。
梦魂偏记水西亭。
琅玕碧，花影弄晴蜓。
千里暮云平。
南楼催上烛，晚来晴。
酒阑人散斗西倾。
天如水，团扇扑流萤。
小重山·雨洗檐花湿画帘
作者：吕渭老
朝代：宋
体裁：词

雨洗檐花湿画帘。知他因甚地，瘦厌厌。玉人风味似冰蟾。愁不见，烟雾晓来添。烦恼旧时谙。新来一段事，未心甘。满怀离绪过春蚕。灯残也，谁见我眉尖。
念奴娇·暮云收尽
作者：吕渭老
朝代：宋
体裁：词

暮云收尽，霁霞明、高拥一轮寒玉。
帘影横斜房户静，小立啼红蔌蔌。
素鲤频传，蕉心微展，双蕊明红烛。
开门疑是，故人敲撼窗竹。
长记那里西楼，小寒窗静，尽掩风筝鸣屋。
泪眼灯光情未尽，尽觉语长更促。
短短霞杯，温温罗帊，妙语书裙幅。
五湖何日，小舟同泛春绿。
念奴娇·赠希文宠姬
作者：吕渭老
朝代：宋
体裁：词

暮云收尽，霁霞明、高拥一轮寒玉。帘影横斜房户静，小立啼红蔌蔌。素鲤频传，蕉心微展，双蕊明红烛。开门疑是，故人敲撼窗竹。长记那里西楼，小寒窗静，尽掩风筝鸣屋。泪眼灯光情未尽，尽觉语长更促。短短霞杯，温温罗Β，妙语书裙幅。五湖何日，小舟同泛春绿。
念奴娇（赠希文宠姬）
作者：吕渭老
朝代：宋

暮云收尽，霁霞明、高拥一轮寒玉。帘影横斜房户静，小立啼红蔌蔌。素鲤频传，蕉心微展，双蕊明红烛。开门疑是，故人敲撼窗竹。长记那里西楼，小寒窗静，尽掩风筝鸣屋。泪眼灯光情未尽，尽觉语长更促。短短霞杯，温温罗帕，妙语书裙幅。五湖何日，小舟同泛春绿。
思佳客
作者：吕渭老
朝代：宋
体裁：词

梦里相逢不记时。断肠多在杏花西。微开笑语兜鞋急，远有灯光掠鬓迟。辞永夜，失深期。一枝黄菊对伤悲。夜凉窗外闻裁剪，应熨沉香制舞衣。
思佳客·微点胭脂晕泪痕
作者：吕渭老
朝代：宋
体裁：词

微点胭脂晕泪痕。更衣整鬓立黄昏。春风搅树花如雨，夕霭迷空燕趁门。题往事，锦回纹。春心无定似行云。深屏绣幌空愁独，明月梨花殢一尊。
思佳客·梦里相逢不记时
作者：吕渭老
朝代：宋
体裁：词

梦里相逢不记时。断肠多在杏花西。微开笑语兜鞋急，远有灯光掠鬓迟。辞永夜，失深期。一枝黄菊对伤悲。夜凉窗外闻裁剪，应熨沈香制舞衣。
思佳客·江上何人一笛横
作者：吕渭老
朝代：宋
体裁：诗

江上何人一笛横。倚楼吹得月华生。寒风堕指倾三弄，小市收灯欲二更。持蟹股，破霜橙。玉人水调品秦筝。细看桃李春时面，共尽玻璃酒一觥。
思佳客·深夜槐风析酲惺
作者：吕渭老
朝代：宋
体裁：词

深夜槐风析酲惺。露荷凉气满西庭。凭栏小语花梢月，缓步偷拈石上萤。秋意早，暑衣轻。殢人索酒复同倾。大家沈醉还高枕，一任西楼报五更。
思佳客（全美久不通，偶伯禧去，间录前所赋，复作一首）
作者：吕渭老
朝代：宋
体裁：词

薄薄山云欲湿花。双双燕子入帘斜。西楼尚记垂垂雪，酌酒犹残片片霞。人已远，发成华。小楼疏竹宅谁家。试凭去雁通消息，仙子当乘八月槎。
思佳客（竹西从人去数年矣，今得归，偶以此烦全美达之）
作者：吕渭老
朝代：宋
体裁：词

曾醉扬州十里楼。竹西歌吹至今愁。燕衔柳絮春心远，鱼入晴江水自流。情渺渺，梦悠悠。重寻罗带认银钩。挂帆欲伴渔人去，只恐桃花误客舟。
恋香衾
作者：吕渭老
朝代：宋
体裁：词

记得花阴同携手，指定日、许我同欢。唤做真成，耳热心安。打叠从来不成器，待做个、平地神仙。又却不成些事，蓦地心残。据我如今没投奔，见著你、泪早偷弹。对月临风，一味埋冤。笑则人前不妨笑，行笑里、斗觉心烦。怎生分得烦恼，两处匀摊。
恋香衾·记得花阴同携手
作者：吕渭老
朝代：宋

记得花阴同携手，指定日、许我同欢。
唤做真成，耳热心安。
打叠从来不成器，待做个、平地神仙。
又却不成些事，蓦地心残。
据我如今没投奔，见着你、泪早偷弹。
对月临风，一味埋冤。
笑则人前不妨笑，行笑里、斗觉心烦。
怎生分得烦恼，两处匀摊。
情久长
作者：吕渭老
朝代：宋

冰梁跨水，沈沈霁色遮千里。怎向我、小舟孤楫，天外飘逐夜寒侵短发，睡不稳、窗外寒风渐起。岁华暮、蟾光射雪，碧瓦飘霜，尘不动、寒无际。
鸡咽荒郊，梦也无归计。拥绣枕、断魂残魄，清吟无味。想伊睡起，又念远、楼阁横枝对倚。待归去、西窗剪烛，小合凝香，深翠幕、饶春睡。
情久长
作者：吕渭老
朝代：宋

锁窗夜永，无聊尽作伤心句。甚近日、带红移眼，梨脸择雨。春心偿未足，怎忍听、啼血催归杜宇。暮帆挂、沈沈暝色，衮衮长江，流不尽、来无据。点检风光，岁月今如许。趁此际、浦花汀草，一棹东去。云窗雾阁，洞天晓、同作烟霞伴侣。算谁见、梅帘醉梦，柳陌晴游，应未许、春知处。冰梁跨水，沈沈霁色遮千里。怎向我、小舟孤楫，天外飘逐。夜寒侵短发，睡不稳、窗外寒风渐起。岁华暮、蟾光射雪，碧瓦飘霜，尘不动、寒无际。鸡咽荒郊，梦也无归计。拥绣枕、断魂残魄，清吟无味。想伊睡起，又念远、楼阁横枝对倚。待归去、西窗剪烛，小阁凝香，深翠幕、饶春睡。
情久长·冰梁跨水
作者：吕渭老
朝代：宋
体裁：词

冰梁跨水，沈沈霁色遮千里。怎向我、小舟孤楫，天外飘逐。夜寒侵短发，睡不稳、窗外寒风渐起。岁华暮、蟾光射雪，碧瓦飘霜，尘不动、寒无际。鸡咽荒郊，梦也无归计。拥绣枕、断魂残魄，清吟无味。想伊睡起，又念远、楼阁横枝对倚。待归去、西窗剪烛，小阁凝香，深翠幕、饶春睡。
情久长·锁窗夜永
作者：吕渭老
朝代：宋
体裁：词

锁窗夜永，无聊尽作伤心句。甚近日、带红移眼，梨脸择雨。春心偿未足，怎忍听、啼血催归杜宇。暮帆挂、沈沈暝色，衮衮长江，流不尽、来无据。点检风光，岁月今如许。趁此际、浦花汀草，一棹东去。云窗雾阁，洞天晓、同作烟霞伴侣。算谁见、梅帘醉梦，柳陌晴游，应未许、春知处。
惜分钗
作者：吕渭老
朝代：宋

春将半。莺声乱。柳丝拂马花迎面。小堂风。暮楼钟。草色连云，暝色连空。重重。秋千畔。何人见。宝钗斜照春妆浅。酒霞红。与谁同。试问别来，近日情悰，忡忡。
惜分钗·撷芳词
作者：吕渭老
朝代：宋
体裁：词

重帘挂。微灯下。背兰同说春风话。月盈楼。泪盈眸。觑著红裀，无计迟留。休休。
莺花谢。春残也。等闲泣损香罗帕。见无由。恨难收。梦短屏深，清夜悠悠。悠悠。
惜分钗·撷芳词·春将半
作者：吕渭老
朝代：宋
体裁：词

春将半。
莺声乱。
柳丝拂马花迎面。
小堂风。
暮楼锺。
草色连云，暝色连空。
重重。
秋千畔。
何人见。
宝钗斜照春妆浅。
酒霞红。
与谁同。
试问别来，近日情悰。
忡忡。
惜分钗·撷芳词·重帘挂
作者：吕渭老
朝代：宋

重帘挂。
微灯下。
背兰同说春风话。
月盈楼。
泪盈眸。
觑着红裀，无计迟留。
休休。
莺花谢。
春残也。
等闲泣损香罗帕。
见无由。
恨难收。
梦短屏深，清夜悠悠。
悠悠。
惜分飞（元夕）
作者：吕渭老
朝代：宋
体裁：词

白玉花骢金络脑。十里华灯相照。帘映春窈窕。雾香残腻桃花笑。一串歌珠云外袅。饮罢玉楼寒悄。归去城南道。柳梢猎猎东风晓。
扑蝴蝶近
作者：吕渭老
朝代：宋

风荷露竹，秋意侵疏鬓。微灯曲几，有帘通桂影。乍凉衣著，轻明微醉，歌声听稳。新愁殢人方寸。
怎不闷。当初欲凭，燕翼西飞寄归信。小窗睡起，梁间都去尽。夜长旅枕先知，秋杪黄花渐近。一成为伊销损。
扑蝴蝶近·扑蝴蝶
作者：吕渭老
朝代：宋
体裁：词

风荷露竹，秋意侵疏鬓。微灯曲几。有帘通桂影。乍凉衣著，轻明微醉，歌声听稳。新愁殢人方寸。怎不闷。当初欲凭，燕翼西飞寄归信。小窗睡起，梁间都去尽。夜长旅枕先知，秋杪黄花渐近。一成为伊销损。
扑蝴蝶近·扑蝴蝶·分钗绾髻
作者：吕渭老
朝代：宋
体裁：词

分钗绾髻，洞府难分手。离觞短阕，啼痕冰舞袖。马嘶霜滑，桥横路转，人依古柳。晓色渐分星斗。怎分剖。心儿一似，倾入离愁万千斗。垂鞭伫立，伤心还病酒。十年梦里婵娟，二月花中豆蔻。春风为谁依旧。
扑蝴蝶近·扑蝴蝶·风荷露竹
作者：吕渭老
朝代：宋

风荷露竹，秋意侵疏鬓。
微灯曲几。
有帘通桂影。
乍凉衣着，轻明微醉，歌声听稳。
新愁殢人方寸。
怎不闷。
当初欲凭，燕翼西飞寄归信。
小窗睡起，梁间都去尽。
夜长旅枕先知，秋杪黄花渐近。
一成为伊销损。
握金钗
作者：吕渭老
朝代：宋

风日困花枝，晴蜂自相趁。晚来红浅香尽。整顿腰肢晕残粉。弦上语，梦中人，天外信。青杏已成双，新尊荐樱笋。为谁一和销损。数著佳期又不稳。春去也，怎当他，清昼永。向晚小妆匀，明窗倦裁剪。见花清泪遮眼。开尽繁桃又春晚。心下事，比年时，都较懒。胡蝶入帘飞，郎声似莺啭。见来无计拘管。心似芭蕉乍舒展。归去也，夕阳斜，红满院。
握金钗·其一
作者：吕渭老
朝代：宋
体裁：词

风日困花枝，晴蜂自相趁。晚来红浅香尽。整顿腰肢晕残粉。弦上语，梦中人，天外信。青杏已成双，新尊荐樱笋。为谁一和销损。数著佳期又不稳。春去也，怎当他，清昼永。
握金钗·向晚小妆匀
作者：吕渭老
朝代：宋
体裁：词

向晚小妆匀，明窗倦裁剪。见花清泪遮眼。开尽繁桃又春晚。心下事，比年时，都较懒。胡蝶入帘飞，郎声似莺啭。见来无计拘管。心似芭蕉乍舒展。归去也，夕阳斜，红满院。
握金钗·风日困花枝
作者：吕渭老
朝代：宋

风日困花枝，晴蜂自相趁。
晚来红浅香尽。
整顿腰肢晕残粉。
弦上语，梦中人，天外信。
青杏已成双，新尊荐樱笋。
为谁一和销损。
数着佳期又不稳。
春去也，怎当他，清昼永。
早梅芳近
作者：吕渭老
朝代：宋

画帘深，妆阁小。曲径明花草。风声约雨，暝色啼鸦暮天杳。染眉山对碧，匀脸霞相照。渐更衣对客，微坐自轻笑。醉红明，金叶倒。恣看还新好。莹汪粉泪，滴烁波光射庭沼。犀心通密语，珠唱翻新调。佳期、定期、定约秋了。
早梅芳近/早梅芳
作者：吕渭老
朝代：宋
体裁：词

画帘深，妆阁小。曲径明花草。风声约雨，暝色啼鸦暮天杳。染眉山对碧，匀脸霞相照。渐更衣对客，微坐自轻笑。醉红明，金叶倒。恣看还新好。莹注粉泪，滴烁波光射庭沼。犀心通密语，珠唱翻新调。佳期、定约秋了。
早梅芳近·早梅芳·画帘深
作者：吕渭老
朝代：宋
体裁：词

画帘深，妆阁小。曲径明花草。风声约雨，暝色啼鸦暮天杳。染眉山对碧，匀脸霞相照。渐更衣对客，微坐自轻笑。醉红明，金叶倒。恣看还新好。莹汪粉泪，滴烁波光射庭沼。犀心通密语，珠唱翻新调。佳期、定约秋了。
望海潮·侧寒斜雨
作者：吕渭老
朝代：宋
体裁：词

侧寒斜雨，微灯薄雾，匆匆过了元宵。帘影护风，盆池见日，青青柳叶柔条。碧草皱裙腰。正昼长烟暖，蜂困莺娇。望处凄迷，半篙绿水浸斜桥。孙郎病酒无聊。记乌丝醉语，碧玉风标。新燕又双，兰心渐吐，嘉期趁取花朝。心事转迢迢。但梦随人远，心与山遥。误了芳音，小窗斜日对芭蕉。
木兰花慢 其二 重午
作者：吕渭老
朝代：宋
体裁：词

对修篁万个，更疏雨、洗琅玕。望燕外晴丝，鸥边水叶，胡蝶成团。榴红劝人把酒，泛菖蒲、对客不成欢。金缕新番彩索，始知今岁衣宽。年年。此日青楼，花缺处、倚阑干。记小扇清歌，蛮笺妙墨，不觉更残。可怜旧游似梦，向人人、未减一枝兰。纵有千金莫惜，大家沉醉花间。
木兰花慢·桂乡云万缕
作者：吕渭老
朝代：宋
体裁：词

桂乡云万缕，更飞雨、洗香车。
念密会经年，银潢浪阻，玉露期赊。
灵星瑞桥对展，散匆匆、喜色满天涯。
回首丁宁晓角，未宜吹动梅花。
家家。
竟赏彩茸，穿桂影、醉流霞。
渐舞袖翻鸾，歌声缀凤，钗影交加。
人间共饶宴乐，算天孙、怎忍遣河斜。
莫惜西楼剪烛，大家同到啼鸦。
木兰花慢·石榴花谢了
作者：吕渭老
朝代：宋
体裁：词

石榴花谢了，正荷叶、盖平池。试玛瑙杯深，琅玕簟冷，临水帘帷。知他故人甚处，晚霞明、断浦柳枝垂。唯有松风水月，向人长似当时。依依。望断水穷，云起处、是天涯。奈燕子楼高，江南梦断，虚费相思。新愁暗生旧恨，更流萤、弄月入纱衣。除却幽花软草，此情未许人知。
木兰花慢（七夕）
作者：吕渭老
朝代：宋
体裁：词

桂乡云万缕，更飞雨、洗香车。念密会经年，银潢浪阻，玉露期赊。灵星瑞桥对展，散匆匆、喜色满天涯。回首丁宁晓角，未宜吹动梅花。家家。竞赏彩茸，穿桂影、醉流霞。渐舞袖翻鸾，歌声缀凤，钗影交加。人间共饶宴乐，算天孙、怎忍遣河斜。莫惜西楼剪烛，大家同到啼鸦。
木兰花慢（重午）
作者：吕渭老
朝代：宋
体裁：词

对修篁万个，更疏雨、洗琅玕。望燕外晴丝，鸥边水叶，胡蝶成团。榴红劝人把酒，泛菖蒲、对客不成欢。金缕新番彩索，始知今岁衣宽。年年。此日青楼，花缺处、倚阑干。记小扇清歌，蛮笺妙墨，不觉更残。可怜旧游似梦，向人人、未减一枝兰。纵有千金莫惜，大家沈醉花间。
极相思
作者：吕渭老
朝代：宋

拂墙花影飘红。微月辨帘栊。香风满袖，金莲印步，狭径迎逢。笑靥乍开还敛翠，正花时、却恁西东。别房初睡，斜门未锁，且更从容。西园斗草归迟。隔叶啭黄鹂。阑干醉倚，秋千背立，数遍佳期。寒食清明都过了，趁如今、芍药蔷薇。衩衣吟露，归舟缆月，方解开眉。
极相思·其一
作者：吕渭老
朝代：宋

拂墙花影飘红。微月辨帘栊。香风满袖，金莲印步，狭径迎逢。笑靥乍开还敛翠，正花时、却恁西东。别房初睡，斜门未锁，且更从容。
极相思·拂墙花影飘红
作者：吕渭老
朝代：宋
体裁：词

拂墙花影飘红。
微月辨帘栊。
香风满袖，金莲印步，狭径迎逢。
笑面乍开远敛翠，正花时、却恁西东。
别房初睡，斜门未锁，且更从容。
极相思·西园斗草归迟
作者：吕渭老
朝代：宋
体裁：词

西园斗草归迟。隔叶啭黄鹂。阑干醉倚，秋千背立，数遍佳期。寒食清明都过了，趁如今、芍药蔷薇。衩衣吟露，归舟缆月，方解开眉。
柳梢青·远帘笼月
作者：吕渭老
朝代：宋
体裁：词

远帘笼月。谁见南陌，子规啼血。萸糁菊英，整冠落帽，一时虚说。五湖自有深期，曾指定、灯花细说。燕子巢空，秋鸿程远，音书中绝。
梦玉人引
作者：吕渭老
朝代：宋

上危梯尽，尽画合迥，昼帘垂。曲水飘香，小园莺唤春归。舞袖弓弯，正满城、烟草凄迷。结伴踏青，趁蝴蝶双飞。赏心欢计，从别后、无意到西池。自检罗囊，要寻红叶留诗。懒约无凭，莺花都不知。怕人问，强开怀、细酌酴醿。
梦玉人引
作者：吕渭老
朝代：宋

上危梯尽，尽画阁迥，昼帘垂。曲水飘香，小园莺唤春归。舞袖弓弯，正满城、烟草凄迷。结伴踏青，趁蝴蝶双飞。赏心欢计，从别后、无意到西池。自检罗囊，要寻红叶留诗。懒约无凭，莺花都不知。怕人问，强开怀、细酌酴醾。
梦玉人引·上危梯尽
作者：吕渭老
朝代：宋
体裁：词

上危梯尽，尽画阁迥，昼帘垂。
曲水飘香，小园莺唤春归。
舞袖弓弯，正满城、烟草凄迷。
结伴踏青，趁蝴蝶双飞。
赏心欢计，从别后、无意到西池。
自检罗囊，要寻红叶留诗。
懒约无凭，莺花都不知。
怕人问，强开怀、细酌酴醿。
水调歌头
作者：吕渭老
朝代：宋

其兄进道作水调歌头一韵，几二十首，读之，殆不胜情。次其韵作一篇，怀其人，亦以赠元发、说道
扁舟思独往，樯影划晴烟。要伴人随明月，踏破水中天。谁信骑鲸高逝，空对笔端风雨，如泛楚江船。老子穷无赖，端欲把降竿。
白萍汀，归老计，似高闲。平生爱我，一言相置二刘间。准拟何山松桂，折足铛能安稳，芋火对阑残。何必少林语，立雪问心安。
水调歌头
作者：吕渭老
朝代：宋

其韵而寄之
暮云遮远眼，叠叠入青烟。十年不见，醯鸡同舞瓮中天。闻道山阴回棹，相去都无百里，李郭可同船。行止皆天意，端欲自操竿。
功名事，须早计，真安闲。高才妙手，不当留意市廛间。俄已山林长往，尘面时时拂镜，齿发甚衰残。廊庙非吾事，茅屋且安安。
水调歌头
作者：吕渭老
朝代：宋

扁舟思独往，樯影划晴烟。要伴人随明月，踏破水中天。谁信骑鲸高逝，空对笔端风雨，如泛楚江船。老子穷无赖，端欲把降竿。白蘋汀，归老计，似高闲。平生爱我，一言相置二刘间。准拟何山松桂，折足铛能安稳，芋火对阑残。何必少林语，立雪问心安。诗人翻水尽，寂寞五侯烟。醉魂何在，应骑箕尾列青天。记得平生谈笑，夹岸手栽杨柳，同泛夜深船。溪水还依旧，深浅半青竿。小神仙，殷七七，许闲闲。黄粱未熟，经游都在梦魂间。我厌嚣尘浊味，几欲凌云羽化，鸡犬不留残。俗事丹砂冷，且抱一枝安。暮云遮远眼，叠叠入青烟。十年不见，醯鸡同舞瓮中天。闻道山阴回棹，相去都无百里，李郭可同船。行止皆天意，端欲自操竿。功名事，须早计，真安闲。高才妙手，不当留意市廛间。俄已山林长往，尘面时时拂镜，齿发甚衰残。廊庙非吾事，茅屋且安安。
水调歌头
作者：吕渭老
朝代：宋

解衣同一笑，聊复起厨烟。醉乡何处，与君舒啸入壶天。长怪时情狭隘，杯酒岂容我辈，不上谪仙船。雅志念湖海，小艇一丝竿。夜迢迢，灯烛下，几心闲。平生得处，不在内外及中间。点检春风欢计，惟有诗情宛转，余事尽疏残。彩笔题桐叶，佳句问平安。
水调歌头 其七 与小饮
作者：吕渭老
朝代：宋
体裁：词

抚床多感慨，白发困风烟。出门有碍，更堪寒暮雪飞天。君弃一盂一衲，奔走五湖清海，杯度不乘船。来访山中友，共拟把鱼竿。看人间，谁得似，谪仙闲。生涯不问，留情多在酒杯间。剪烛西风谈笑，零落一樽相对，不觉已更残。回首功名事，笺记谢任安。
水调歌头 其二 明日，纯中以酒见贶，约即见过。徘徊江上，久不至，复次其韵
作者：吕渭老
朝代：宋
体裁：词

江湖堪极目，非雾亦非烟。故人相见，纵横高义薄云天。已具萸樽茗话，怅望云中江树，不见子猷船。日色隐林表，十里认帆竿。百年中，无个事，且安闲。功名两字，茫然都堕有无间。且尽身前一醉，休问古来今往，及取菊花残。仙事占无据，竹帛笑刘安。
水调歌头 其八 送季修同希文去秀
作者：吕渭老
朝代：宋
体裁：词

十年禅榻畔，风雨飏茶烟。跳丸日月，未甘白发困尧天。江左风流才子，要伴江湖张翰，同泛洛阳船。酌酒情无尽，海燕绕船竿。逼人来，功业事，不教闲。男儿三十，定当谈笑在堂间。老子婆婆贫态，闭户长须赤脚，他日要分残。禹浪桃花影，归棹正轻安。
水调歌头·其一
作者：吕渭老
朝代：宋

扁舟思独往，樯影划晴烟。要伴人随明月，踏破水中天。谁信骑鲸高逝，空对笔端风雨，如泛楚江船。老子穷无赖，端欲把降竿。白蘋汀，归老计，似高闲。平生爱我，一言相置二刘间。准拟何山松桂，折足铛能安稳，芋火对阑残。何必少林语，立雪问心安。
水调歌头·其六
作者：吕渭老
朝代：宋
体裁：词

暮云遮远眼，叠叠入青烟。十年不见，醯鸡同舞瓮中天。闻道山阴回棹，相去都无百里，李郭可同船。行止皆天意，端欲自操竿。功名事，须早计，真安闲。高才妙手，不当留意市廛间。俄已山林长往，尘面时时拂镜，齿发甚衰残。廊庙非吾事，茅屋且安安。
水调歌头·其六
作者：吕渭老
朝代：宋
体裁：词

暮云遮远眼，叠叠入青烟。十年不见，醯鸡同舞瓮中天。闻道山阴回棹，相去都无百里，李郭可同船。行止皆天意，端欲自操竿。功名事，须早计，莫安闲。高才妙手，不当留意市廛间。俄已山林长往，尘面时时拂镜，齿发甚衰残。廊庙非吾事，茅屋且安安。
水调歌头·十年禅榻畔
作者：吕渭老
朝代：宋
体裁：词

十年禅榻畔，风雨扬茶烟。跳丸日月，未甘白发困尧天。江左风流才子，要伴江湖张翰，同泛洛阳船。酌酒情无尽，海燕绕船竿。逼人来，功业事，不教闲。男儿三十，定当谈笑在堂间。老子婆娑贫态，闭户长须赤脚，他日要分残。禹浪桃花影，归棹正轻安。
水调歌头·心肝皆锦绣
作者：吕渭老
朝代：宋
体裁：词

心肝皆锦绣，落笔尽云烟。诗狂酒兴，要骑赤鲤上青天。织女回车相劳，指点虚无征路，翻动月明船。举手谢同辈，岂复念渔竿。我平生，心正似，白云闲。衣冠污我，偶逢游戏到人间。常念孤云高妙，若作辘轳俯仰，谁复食君残。拜尘金谷辈，都是卧崇安。
水调歌头·扁舟思独往
作者：吕渭老
朝代：宋
体裁：词

扁舟思独往，樯影划晴烟。
要伴人随明月，踏破水中天。
谁信骑鲸高逝，空对笔端风雨，如泛楚江船。
老子穷无赖，端欲把降竿。
白苹汀，归老计，似高闲。
平生爱我，一言相置二刘间。
准拟何山松桂，折足铛能安稳，芋火对阑残。
何必少林语，立雪问心安。
水调歌头·抚床多感慨
作者：吕渭老
朝代：宋
体裁：词

抚床多感慨，白发困风烟。出门有碍，更堪寒暮雪飞天。君弃一盂一衲，奔走五湖清海，杯度不乘船。来访山中友，□□□□竿。看人间，谁得似，谪仙闲。生涯不问，留情多在酒杯间。剪烛西风谈笑，零落一尊相对，不觉已更残。回首功名事，笺记谢任安。
水调歌头·暮云遮远眼
作者：吕渭老
朝代：宋

暮云遮远眼，叠叠入青烟。
十年不见，酰鸡同舞瓮中天。
闻道山阴回棹，相去都无百里，李郭可同船。
行止皆天意，端欲自操竿。
功名事，须早计，真安闲。
高才妙手，不当留意市廛间。
俄已山林长往，尘面时时拂镜，齿发甚衰残。
廊庙非吾事，茅屋且安安。
水调歌头·江湖堪极目
作者：吕渭老
朝代：宋
体裁：词

江湖堪极目，非雾亦非烟。
故人相见，纵横高义薄云天。
已具萸尊茗话，怅望云中江树，不见子猷船。
日色隐林表，十里认帆竿。
百年间，无个事，且安闲。
功名两字，茫然都坠有无间。
且尽身前一醉，休问古来今往，及取菊花残。
仙事占无据，竹帛笑刘安。
水调歌头·解衣同一笑
作者：吕渭老
朝代：宋
体裁：词

解衣同一笑，聊复起厨烟。醉乡何处，与君舒啸入壶天。长怪时情狭隘，杯酒岂容我辈，不上谪仙船。雅志念湖海，小艇一丝竿。夜迢迢，灯烛下，几心闲。平生得处，不在内外及中间。点检春风欢计，惟有诗情宛转，馀事尽疏残。彩笔题桐叶，佳句问平安。
水调歌头·诗人翻水尽
作者：吕渭老
朝代：宋
体裁：词

诗人翻水尽，寂寞五侯烟。
醉魂何在，应骑箕尾列青天。
记得平生谈笑，夹岸手栽杨柳，同泛夜深船。
溪水还依旧，深浅半青竿。
小神仙，殷七七，许闲闲。
黄粱未熟，经游都在梦魂间。
我厌嚣寺浊味，几欲凌云羽化，鸡犬不留残。
俗事丹砂冷，且抱一枝安。
水调歌头（哭进道。“飞桥自古双溪合，柽柳如今夹岸垂”。么金店别业诗）
作者：吕渭老
朝代：宋

诗人翻水尽，寂寞五侯烟。醉魂何在，应骑箕尾列青天。记得平生谈笑，夹岸手栽杨柳，同泛夜深船。溪水还依旧，深浅半青竿。小神仙，殷七七，许闲闲。黄粱未熟，经游都在梦魂间。我厌嚣尘浊味，几欲凌云羽化，鸡犬不留残。俗事丹砂冷，且抱一枝安。
水调歌头（壬寅九月，谒季修，题其书室壁曰秋斋梦谒，复以进道韵续之）
作者：吕渭老
朝代：宋
体裁：词

秋斋多梦谒，舌本欲生烟。独步一庭明月，雁字已横天。作个生涯不遂，松竹雨荒三径，却忆五湖船。小阮贫尤甚，犊鼻挂长竿。白鸥汀，风共水，一生闲。横琴唳鹤，要携妻子老云间。灯火荧荧深夜，高卧南窗折几，杯到不留残。莫遣江湖手，遮日向长安。
水调歌头（壬寅十月二十四日饮少酒径醉拥案而寝。中夜酒醒次其韵作一篇）
作者：吕渭老
朝代：宋

心肝皆锦绣，落笔尽云烟。诗狂酒兴，要骑亦鲤上青天。织女回车相劳，指点虚无征路，翻动月明船。举手谢同辈，岂复念渔竿。
我平生，心正似，白云闲。衣冠污我，偶逢游戏到人间。常念孤云高妙，若作辘轳俯仰，谁复食君残。拜尘金谷辈，都是卧崇安。
水调歌头（明日，纯中以酒见贶，约即见过。徘徊江上久不至，复次其韵）
作者：吕渭老
朝代：宋

江湖堪极目，非雾亦非烟。故人相见，纵横高义薄云天。已具萸尊茗话，怅望云中江树，不见子猷船。日色隐林表，十里认帆竿。百年间，无个事，且安闲。功名两字，茫然都堕有无间。且尽身前一醉，休问古来今往，及取菊花残。仙事占无据，竹帛笑刘安。
水调歌头（送季修同希文去秀）
作者：吕渭老
朝代：宋

十年禅榻畔，风雨扬茶烟。跳丸日月，未甘白发困尧天。江左风流才子，要伴江湖张翰，同泛洛阳船。酌酒情无尽，海燕绕船竿。
逼人来，功业事，不教闲。男儿三十，定当谈笑在堂间。老子婆娑贫态，闭户长须赤脚，他日要分残。禹浪桃花影，归棹正轻安。
|<何山道人水调歌头二十首一韵，余和之，计前后凡八首。道人之语，如谢康乐诗，出水芙蓉，自然可爱，余诚不足以继其后。呜呼，道人死矣，仙耶人耶，皆不知。俟如其数，焚香烧以与之。魂如有灵，当凌云一笑。
水龙吟
作者：吕渭老
朝代：宋
体裁：词

年年九月西湖，绣船继日笙箫拥。五云深处，红帘一桁，语莺歌凤。群玉峰头，影娥池畔，烟霞飞动。认蓬瀛仙子，云程路远，贪人世、瑶池梦。要看黄尘清海，戏真珠、麻姑清纵。曲门自有，菊金芳砌，月篦浮栋。子著宫桃，舞翻官柳，霞杯纤捧。待明年更把，西风妙曲，按成新弄。
水龙吟·年年九月西湖
作者：吕渭老
朝代：宋

年年九月西湖，绣船继日笙箫拥。
五云深处，红帘一桁，语莺歌凤。
群玉峰头，影娥池畔，烟霞飞动。
认蓬瀛仙子，云程路远，贪人世、瑶池梦。
要看黄尘清海，戏真珠、麻姑清纵。
曲门自有，菊金芳砌，月篦浮栋。
子着宫桃，舞翻官柳，霞杯纤捧。
待明年更把，西风妙曲，按成新弄。
水龙吟（寄竹西）
作者：吕渭老
朝代：宋
体裁：词

五湖春水茫茫，梦魂夜逐杨花去。汀花岸草，佳人微笑，眼波横注。借问刘郎，心期则甚，一成无据。自春来泪满，挼蓝袖口，没整顿，心情处。闻道相如病渴，念文君、白头新句。相思两地，无穷烟水，一庭花雾。锦字藏头，织成机上，一时分付。问他年，更有微云淡月，重来兮否。
江城子
作者：吕渭老
朝代：宋

晓参垂户宿酲醒。坐南亭。对疏星。点点萤光，偏向竹梢明。望断长空何处是，云叶乱，彩霞横。西楼依旧抱重城。小银屏。此时情。鸦阵翻丛，枯柳两三声。敧枕欲寻初夜梦，鸡唱远，晓蟾倾。闻君见影已堪怜。短因缘。偶同筵。相见无言，分散倍依然。做梦杨花随去也，妆阁畔，绣床前。觉来离绪意绵绵。写蛮笺。倩谁传。鱼雁悠悠，门外水如天。欲上西楼还不忍，难著眼，望秋千。
江城子
作者：吕渭老
朝代：宋

闻君见影已堪怜。短因缘。偶同筵。相见无言，分散倍依然。做梦杨花随去也，妆合畔，绣床前。
觉来离绪意绵绵。写蛮笺。倩谁传。鱼雁悠悠，门外水如天。欲上西楼还不忍，难著眼，望秋千。
江城子·其一
作者：吕渭老
朝代：宋
体裁：词

晓参垂户宿酲醒。坐南亭。对疏星。点点萤光，偏向竹梢明。望断长空何处是，云叶乱，彩霞横。西楼依旧抱重城。小银屏。此时情。鸦阵翻丛，枯柳两三声。欹枕欲寻初夜梦，鸡唱远，晓蟾倾。
江城子·其二
作者：吕渭老
朝代：宋
体裁：词

闻君见影已堪怜。短因缘。偶同筵。相见无言，分散倍依然。做梦杨花随去也，妆阁畔，绣床前。觉来离绪意绵绵。写蛮笺。倩谁传。鱼雁悠悠，门外水如天。欲上西楼还不忍，难著眼，望秋千。
江城子·晓参垂户宿酲醒
作者：吕渭老
朝代：宋
体裁：词

晓参垂户宿酲醒。坐南亭。对疏星。点点萤光，偏向竹梢明。望断长空何处是，云叶乱，彩霞横。西楼依旧抱重城。小银屏。此时情。鸦阵翻丛，枯柳两三声。敧枕欲寻初夜梦，鸡唱远，晓蟾倾。
江城子·闻君见影已堪怜
作者：吕渭老
朝代：宋

闻君见影已堪怜。
短因缘。
偶同筵。
相见无言，分散倍依然。
做梦杨花随去也，妆阁畔，绣床前。
觉来离绪意绵绵。
写蛮笺。
倩谁传。
鱼雁悠悠，门外水如天。
欲上西楼还不忍，难着眼，望秋千。
江城子慢·新枝媚斜日
作者：吕渭老
朝代：宋
体裁：词

新枝媚斜日。花径霁、晚碧泛红滴。近寒食。蜂蝶乱、点检一城春色。倦游客。门外昏鸦啼梦破，春心似、游丝飞远碧。燕子又语斜檐，行云自没消息。当时乌丝夜语，约桃花时候，同醉瑶瑟。甚端的。看看是、榆角杨花飞掷。怎忘得。斜倚红楼回泪眼，天如水、沈沈连翠璧。想伊不整啼妆影帘侧。
沁园春
作者：吕渭老
朝代：宋
体裁：词

复把元宵，等闲过了，算来告谁。整二年三岁，樽前笑处，知他启了，多少歌诗。岂信如今，不成些事，还是无聊空皱眉。争知道，冤家误我，日许多时。心儿。转更痴迷。又疑道、清明得共伊。但自家晚夜，多方遣免，不须烦恼，两月为期。用破身心，博些欢爱，有后不成人便知。从来是，这风流伴侣，有分双飞。
沁园春·复把元宵
作者：吕渭老
朝代：宋
体裁：词

复把元宵，等闲过了，算来告谁。整二年三岁，尊前笑处，知他陪了，多少歌诗。岂信如今，不成些事，还是无聊空皱眉。争知道，冤家误我，日许多时。心儿。转更痴迷。又疑道、清明得共伊。但自家晚夜，多方遣免，不须烦恼，雨月为期。用破身心，博些欢爱，有后不成人便知。从来是，这风流伴侣，有分双飞。
河传
作者：吕渭老
朝代：宋

斜红照水。似晴空万里。明霞相倚。逐伴笑歌，小立绿槐阴里。诮没些、春气味。
纷纷觑著闲桃李。浅浅深深，不满游人意。幽艳一枝，向晚重帘深闭。是青君、爱惜底。
河传
作者：吕渭老
朝代：宋
体裁：词

斜红照水。似晴空万里。明霞相倚。逐伴笑歌，小立绿槐阴里。诮没些，春气味。纷纷觑著闲桃李。浅浅深深，不满游人意。幽艳一枝，向晚重帘深闭。是青君、爱惜底。
河传·斜红照水
作者：吕渭老
朝代：宋

斜红照水。
似晴空万里。
明霞相倚。
逐伴笑歌，小立绿槐阴里。
诮没些，春气味。
纷纷觑着闲桃李。
浅浅深深，不满游人意。
幽艳一枝，向晚重帘深闭。
是青君、爱惜底。
浣溪沙
作者：吕渭老
朝代：宋

烟柳濛濛鹊做巢。青青弱草带斜桥。莺声多在杏花梢。逐伴不知春路远，见人时著小词招。阿谁有分伴吹箫。彩选骰儿隔袖拈。整钗微见玉纤纤。夜寒窗外更垂帘。好事灯花双作蕊，照人月影入斜檐。新愁日日座中添。做得因缘不久长。惊风枝上偶成双。归来魂梦带幽香。灯下揉花春去早，竹间影月索归忙。十年前事费思量。
浣溪沙·其一
作者：吕渭老
朝代：宋
体裁：词

烟柳濛濛鹊做巢。青青弱草带斜桥。莺声多在杏花梢。逐伴不知春路远，见人时著小词招。阿谁有分伴吹箫。
浣溪沙·其三
作者：吕渭老
朝代：宋
体裁：词

做得因缘不久长。惊风枝上偶成双。归来魂梦带幽香。灯下揉花春去早，竹间影月索归忙。十年前事费思量。
浣溪沙·彩选骰儿隔袖拈
作者：吕渭老
朝代：宋
体裁：词

彩选骰儿隔袖拈。整钗微见玉纤纤。夜寒窗外更垂帘。好事灯花双作蕊，照人月影入斜檐。新愁日日座中添。
浣溪沙·微绽樱桃一颗红
作者：吕渭老
朝代：宋
体裁：词

微绽樱桃一颗红。断肠声里唱玲珑。轻罗小扇掩酥胸。惹鬓蛛丝新有喜，窥窗月彩旧相从。清宵一醉许谁同。
浣溪沙·烟柳蒙蒙鹊做巢
作者：吕渭老
朝代：宋

烟柳蒙蒙鹊做巢。
青青弱草带斜桥。
莺声多在杏花梢。
逐伴不知春路远，见人时着小词招。
阿谁有分伴吹箫。
浣溪沙·风扫长林雪压枝
作者：吕渭老
朝代：宋
体裁：词

风扫长林雪压枝。纷纷冻鹊傍帘飞。一尊聊作破寒威。春意正愁梅漏泄，客情尤怕病禁持。曲阑干外日初迟。
浪淘沙·倚枕数更筹
作者：吕渭老
朝代：宋

倚枕数更筹。
清夜悠悠。
竹风荷露小窗秋。
往事迷人浑不省，总是离愁。
无赖是横眸。
济楚风流。
一时搂揽着心头。
调数梦魂将我去，明月重楼。
浪淘沙·凉露洗秋空
作者：吕渭老
朝代：宋

凉露洗秋空。
菊径鸣蛩。
水晶帘外月玲珑。
烛蕊双悬人似玉，簌簌啼红。
宋玉在墙东。
醉袖摇风。
心随月影入帘栊。
戏着锦茵天样远，一段愁浓。
浪淘沙·纤指捧玻璃
作者：吕渭老
朝代：宋

纤指捧玻璃。
莫惜重持。
自离阆苑失回期。
门掩东风桃着子，帘影迟迟。
楼上正横篦。
荷气沾衣。
谁将名玉碾花枝。
不比寻常红与紫，取次芳菲。
浪淘沙令
作者：吕渭老
朝代：宋
体裁：词

倚枕数更筹。清夜悠悠。竹风荷露小窗秋。往事迷人浑不省，总是离愁。无赖是横眸。济楚风流。一时搂揽著心头。调数梦魂将我去，明月重楼。
浪淘沙令
作者：吕渭老
朝代：宋
体裁：词

凉露洗秋空。菊径鸣蛩。水晶帘外月玲珑。烛蕊双悬人似玉，簌簌啼红。宋玉在墙东。醉袖摇风。心随月影入帘栊。戏著锦茵天样远，一段愁浓。
浪淘沙令
作者：吕渭老
朝代：宋
体裁：词

纤指捧玻璃。莫惜重持。自离阆苑失回期。门掩东风桃著子，帘影迟迟。楼上正横篦。荷气沾衣。谁将名玉碾花枝。不比寻常红与紫，取次芳菲。
清平乐（上元赵仲能窗下）
作者：吕渭老
朝代：宋
体裁：词

水瓶石砚。败壁蜗书篆。窗下日舒缝衲线。屋角晚风飞霰。上元灯火佳时。长廊语笑追随。高卧一番纸帔，觉来月贯南枝。
渔家傲
作者：吕渭老
朝代：宋

顶上铁轮飞火焰。防身细按威神剑。体用双行谁敢觇。光闪闪。何须更把茶林撼。衲子家风存古俭。一条概栗如天堑。粥鼓未鸣灯火暗。无恩念。断崖古木横藤簟。
渔家傲·其二
作者：吕渭老
朝代：宋

昨夜山空流石乳。道人妙手亲拈取。未欲凌云归洞府。清风举。大千一叶同掀舞。笑把须弥挝破鼓。东山云作西山雨。我欲住庵无拄斧。君相许。三更明月湖心午。潦倒瞿昙饶口悄。拈花冤道头陀笑。鸡足山中眠未觉。谁知道。至今功业犹分剖。唇口周遮何日了。禅床四面藤萝绕。有个路头君试讨。梅花老。南园蝴蝶飞芳草。高绊袈裟挑纸帔。一杯茶罢成行计。路入庐山风细细。轻弹指。百千三昧俱游戏。法椅何曾烧两臂。谁知纸上无穷意。欲识普贤真实际。齁齁地。小炉雪夜和衣睡。顶上铁轮飞火焰。防身细按威神剑。体用双行谁敢觇。光闪闪。何须更把茶林撼。衲子家风存古俭。一条楖栗如天堑。粥鼓未鸣灯火暗。无恩念。断崖古木横藤簟。落月杜鹃啼未了。粥鱼忽报千山晓。笠子盖头衣钵少。穿林表。回头高刹空中小。官路旧多林木绕。露浓花蕊皆颠倒。渡水登山排草草。庐山好。香炉峰下湖波渺。
渔家傲·其五
作者：吕渭老
朝代：宋

顶上铁轮飞火焰。防身细按威神剑。体用双行谁敢觇。光闪闪。何须更把茶林撼。衲子家风存古俭。一条楖栗如天堑。粥鼓未鸣灯火暗。无恩念。断崖古木横藤簟。
渔家傲·其六
作者：吕渭老
朝代：宋

落月杜鹃啼未了。粥鱼忽报千山晓。笠子盖头衣钵少。穿林表。回头高刹空中小。官路旧多林木绕。露浓花蕊皆颠倒。渡水登山排草草。庐山好。香炉峰下湖波渺。
渔家傲·昨夜山空流石乳
作者：吕渭老
朝代：宋
体裁：词

昨夜山空流石乳。道人妙手亲拈取。未欲凌云归洞府。清风举。大千一叶同掀舞。笑把须弥挝破鼓。东山云作西山雨。我欲住庵无拄斧。君相许。三更明月湖心午。
渔家傲·潦倒瞿昙饶口悄
作者：吕渭老
朝代：宋
体裁：词

潦倒瞿昙饶口悄。拈花冤道头陀笑。鸡足山中眠未觉。谁知道。至今功业犹分剖。唇口周遮何日了。禅床四面藤萝绕。有个路头君试讨。梅花老。南园蝴蝶飞芳草。
渔家傲·落月杜鹃啼未了
作者：吕渭老
朝代：宋
体裁：词

落月杜鹃啼未了。
粥鱼忽报千山晓。
笠子盖头衣钵少。
穿林表。
回头高刹空中小。
官路旧多林木绕。
露浓花蕊皆颠倒。
渡水登山排草草。
卢山好。
香炉峰下湖波渺。
渔家傲·顶上铁轮飞火焰
作者：吕渭老
朝代：宋
体裁：词

顶上铁轮飞火焰。
防身细按威神剑。
体用双行谁敢觇。
光闪闪。
何须更把茶林撼。
衲子家风存古俭。
一条榔栗如天堑。
粥鼓未鸣灯火暗。
无恩念。
断崖古木横藤簟。
渔家傲·高绊袈裟挑纸帔
作者：吕渭老
朝代：宋
体裁：词

高绊袈裟挑纸帔。一杯茶罢成行计。路入庐山风细细。轻弹指。百千三昧俱游戏。法椅何曾烧两臂。谁知纸上无穷意。欲识普贤真实际。齁齁地。小炉雪夜和衣睡。
渔家傲（作浮图语送深上人游庐山）
作者：吕渭老
朝代：宋
体裁：词

闻道庐山横广泽。晴空万顷波涛白。上有至人营窟宅。经游客。古今多是烟霞谪。一钵上人轻六翮。选场要射如来策。点化黄金非妙药。难堪酌。三生一口都吞却。
满江红
作者：吕渭老
朝代：宋

晚浴新凉，风蒲乱、松梢见月。庭阴尽、暮蝉啼歇。萤绕井阑帘入燕，荷香兰气供摇D64E。赖晚来、一雨洗游尘，无些热。心下事，峰重叠。人甚处，星明灭。想行云应在，凤凰城阙。曾约佳期同菊蕊，当时共指灯花说。据眼前、何日是西风，凉吹叶。
满江红
作者：吕渭老
朝代：宋

晚浴新凉，风蒲乱、松梢见月。庭阴尽、暮蝉啼歇。萤绕井阑帘入燕，荷香兰气供摇箑。赖晚来、一雨洗游尘，无些热。心下事，峰重叠。人甚处，星明灭。想行云应在，凤凰城阙。曾约佳期同菊蕊，当时共指灯花说。据眼前、何日是西风，凉吹叶。笑语移时，风影乱、半帘寒日。鲜明是、晚来妆饰。共说西园携手处，小桥深竹连苔色。到如今、梧叶染清霜，封行迹。春未透，梅先拆。人纵健，时难得。想明年虚过，上元寒食。数著佳期愁入眼，雨珠零乱梨花湿。任翠鬟、欹侧背斜阳，鸣瑶瑟。燕拂危樯，斜日外、数峰凝碧。正暗潮生渚，暮风飘席。初过南村沽酒市，连空十顷菱花白。想故人、轻箑障游丝，闻遥笛。鱼与雁，通消息。心与梦，空牵役。到如今相见，怎生休得。斜抱琵琶传密意，一襟新月横空碧。问甚时、同作醉中仙，烟霞客。
满江红
作者：吕渭老
朝代：宋
体裁：词

笑语移时，风影乱、半帘寒日。
鲜明是、晚来妆饰。
共说西园携手处，小桥深竹连苔色。
到如今、梧叶染清霜，封行迹。
春未透，梅先拆。
人纵健，时难得。
想明年虚过，上元寒食。
数著佳期愁入眼，雨珠零乱梨花湿。
任翠鬟、猗侧背斜阳，鸣瑶瑟。
满江红 其四 次杨子耕韵
作者：吕渭老
朝代：宋
体裁：词

山绕吴城，修竹外、满林团碧。任孤樯百丈，远牵江色。政简民闲无一事，同游仍是鸳鸾客。到晚年、遗爱续新题，都堪说。修门赋，今谁续。痛饮士，天应惜。正彩霞垂帔，暮风飘瑟。笑疾禅痴今在否，风灯石火同飘忽。去醉乡、深处著身心，休铭栉。
满江红 其四 次杨子耕韵
作者：吕渭老
朝代：宋
体裁：词

山绕吴城，修竹外、满林围碧。任孤樯百丈，远牵江色。政简民闲无一事，同游仍是鸳鸾客。到晚年、遗爱续新题，都堪说。修门赋，今谁续。痛饮士，天应惜。正彩霞垂帔，暮风飘瑟。笑疾禅痴今在否，风灯石火同飘忽。去醉乡、深处著身心，休铭栉。
满江红·其二
作者：吕渭老
朝代：宋

笑语移时，风影乱、半帘寒日。鲜明是、晚来妆饰。共说西园携手处，小桥深竹连苔色。到如今、梧叶染清霜，封行迹。春未透，梅先拆。人纵健，时难得。想明年虚过，上元寒食。数著佳期愁入眼，雨珠零乱梨花湿。任翠鬟、欹侧背斜阳，鸣瑶瑟。
满江红·山绕吴城
作者：吕渭老
朝代：宋

山绕吴城，修竹外、满林围碧。
任孤樯百丈，远牵江色。
政简民闲无一事，同游仍是鸳鸾客。
到晚年、遗爱续新题，都堪说。
修门赋，今谁续。
痛饮士，天应惜。
正彩霞垂帔，暮风飘瑟。
笑疾禅痴今在否，风灯石火同飘忽。
去醉乡、深处着身心，休铭栉。
满江红·晚浴新凉
作者：吕渭老
朝代：宋
体裁：词

晚浴新凉，风蒲乱、松梢见月。庭阴尽、暮蝉啼歇。萤绕井阑帘入燕，荷香兰气供摇箑。赖晚来、一雨洗游尘，无些热。心下事，峰重叠。人甚处，星明灭。想行云应在，凤凰城阙。曾约佳期同菊蕊，当时共指灯花说。据眼前、何日是西风，凉吹叶。
满江红·燕拂危樯
作者：吕渭老
朝代：宋
体裁：词

燕拂危樯，斜日外、数峰凝碧。正暗潮生渚，暮风飘席。初过南村沽酒市，连空十顷菱花白。想故人、轻箑障游丝，闻遥笛。鱼与雁，通消息。心与梦，空牵役。到如今相见，怎生休得。斜抱琵琶传密意，一襟新月横空碧。问甚时、同作醉中仙，烟霞客。
满江红·笑语移时
作者：吕渭老
朝代：宋

笑语移时，风影乱、半帘寒日。
鲜明是、晚来妆饰。
共说西园携手处，小桥深竹连苔色。
到如今、梧叶染清霜，封行迹。
春未透，梅先拆。
人纵健，时难得。
想明年虚过，上元寒食。
数着佳期愁入眼，雨珠零乱梨花湿。
任翠鬟、猗侧背斜阳，鸣瑶瑟。
满江红（次杨子耕韵）
作者：吕渭老
朝代：宋

山绕吴城，修竹外，满林围碧。任孤樯百丈，远牵江色。政简民闲无一事，同游仍是鸳鸾客。到晚年、遗爱续新题，都堪说。修门赋，今谁续。痛饮士，天应惜。正彩霞垂帔，暮风飘瑟。笑疾禅痴今在否，风灯石火同飘忽。去醉乡、深处著身心，休铭栉。
满路花（同柳仲修在赵屯）
作者：吕渭老
朝代：宋
体裁：词

西风秋日短，小雨菊花寒。断云低古木，暗江天。星娥尺五，佳约误当年。小语凭肩处，犹记西园。画桥斜月阑干。鸟啼花落，春信遣谁传。尚容清夜梦、小留连。青楼何处，宝镜注婵娟。应念红笺事，微晕春山。背窗愁枕孤眠。
点绛唇·其二
作者：吕渭老
朝代：宋
体裁：词

俊眼犀心，尊前如有乘鸾便。过愁传怨。只许灯光见。见了重休，河汉明遮断。深深院。乱风飘霰。揉了双罗燕。
点绛唇（圣节鼓子词）
作者：吕渭老
朝代：宋
体裁：词

扇列红鸾，赭黄日色明金殿。御香葱茜。宝仗香风暖。咫尺天颜，九奏朝阳管。群臣宴。醉霞凝面。午漏传宫箭。
燕归梁·楼外东风杜宇声
作者：吕渭老
朝代：宋
体裁：词

楼外东风杜宇声。双枕细眉颦。女郎番马小山屏。金笼冷、梦魂惊。起来重绾双罗髻，无个事、泪盈盈。杨花蝴蝶乱分身。飞不定、暮云晴。
生查子
作者：吕渭老
朝代：宋

双鬟绿发齐，多笑荐红落。穿竹过西斋，问字时偷学。
娇慵不惯羞，同倚阑干角。屈指数元宵，灯火堪行乐。
生查子
作者：吕渭老
朝代：宋

摊钱临小窗，扑蝶穿斜径。醉戏晚风前，吹乱连枝影。别来秋夜长，梦到金屏近。肠断一声鸡，残月悬朝镜。裙长步渐迟，扇薄羞难掩。鞋褪倚郎肩，问路眉先敛。踏青南陌回，倚醉开娇靥。今夜更同行，忍笑匀妆脸。双鬟绿发齐，多笑蔫红落。穿竹过西斋，问字时偷学。娇慵不惯羞，同倚阑干角。屈指数元宵，灯火堪行乐。
生查子·双鬟绿发齐
作者：吕渭老
朝代：宋
体裁：词

双鬟绿发齐，多笑蔫红落。穿竹过西斋，问字时偷学。娇慵不惯羞，同倚阑干角。屈指数元宵，灯火堪行乐。
生查子·摊钱临小窗
作者：吕渭老
朝代：宋
体裁：词

摊钱临小窗，扑蝶穿斜径。醉戏晚风前，吹乱连枝影。别来秋夜长，梦到金屏近。肠断一声鸡，残月悬朝镜。
生查子·裙长步渐迟
作者：吕渭老
朝代：宋
体裁：词

裙长步渐迟，扇薄羞难掩。鞋褪倚郎肩，问路眉先敛。踏青南陌回，倚醉开娇靥。今夜更同行，忍笑匀妆脸。
百宜娇
作者：吕渭老
朝代：宋

隙月垂篦，乱蛩催织，秋晚嫩凉房户。燕拂帘旌，鼠窥窗网，寂寂飞萤来去。金铺镇掩，谩记得、花时南浦。约重阳、萸糁菊英，小楼遥夜歌舞。
银烛暗、佳期细数。帘幕渐西风，午窗秋雨。叶底翻红，水面皱碧，灯火裁缝砧杵。登高望极，正雾锁、官槐归路。定须相将，宝马钿车，访吹篇侣。
百宜娇·眉妩·隙月垂篦
作者：吕渭老
朝代：宋
体裁：词

隙月垂篦，乱蛩催织，秋晚嫩凉房户。燕拂帘旌，鼠窥窗网，寂寂飞萤来去。金铺镇掩，谩记得、花时南浦。约重阳、萸糁菊英，小楼遥夜歌舞。银烛暗、佳期细数。帘幕渐西风，午窗秋雨。叶底翻红，水面皱碧，灯火裁缝砧杵。登高望极，正雾锁、官槐归路。定须相将，宝马钿车，访吹箫侣。
眼儿媚
作者：吕渭老
朝代：宋

晓钗催鬓语南风。碧涧小桥通。榆阴短短，露光炯炯，满地花红。天涯不见归帆影，蜂蝶尽西东。宿酲渐解，残妆犹在，晓日帘栊。循槛琅玕粉沾衣。一片子规啼。蓬壶梦短，蜀衾香远，愁损腰肢。石城堂上双双燕，应傍莫愁飞。春江艇子，雪中梅下，知与谁期。
眼儿媚·循槛琅玕粉沾衣
作者：吕渭老
朝代：宋
体裁：词

循槛琅玕粉沾衣。一片子规啼。蓬壶梦短，蜀衾香远，愁损腰肢。石城堂上双双燕，应傍莫愁飞。春江艇子，雪中梅下，知与谁期。
眼儿媚·晓钗催鬓语南风
作者：吕渭老
朝代：宋
体裁：词

晓钗催鬓语南风。碧涧小桥通。榆阴短短，露光炯炯，满地花红。天涯不见归帆影，蜂蝶尽西东。宿酲渐解，残妆犹在，晓日帘栊。
祝英台/祝英台近
作者：吕渭老
朝代：宋

宝蟾明，朱阁静，新燕近帘语。还记元宵，灯火小桥路。逢迎春笋柔微，凌波纤稳，诮不顾、斗斜三鼓。甚无据。谁信一霎是春，莺声留不住。柳色苔痕，风雨暗花圃。细看罗带银钩，绡巾香泪，算不枉、那时分付。
祝英台·祝英台近·宝蟾明
作者：吕渭老
朝代：宋
体裁：词

宝蟾明，朱阁静，新燕近帘语。
还记元宵，灯火小桥路。
逢迎春笋柔微，凌波纤稳，诮不顾、斗斜三鼓。
甚无据。
谁信一霎是春，惊声留不住。
柳色苔痕，风雨暗花圃。
细看罗带银钩，绡巾香泪，算不枉、那时分付。
蓦山溪
作者：吕渭老
朝代：宋

元宵灯火。月淡游人可。携手步长廊，又说道、倾心向我。归来一梦，整整十年余，人似旧，去无因，牵惹情怀破。
章台杨柳，闻道无关锁。行客挽长条，悄不似、当初些个。而今休也，摇落任东风，但恣意，尽留情，我也知无那。
蓦山溪
作者：吕渭老
朝代：宋

韵高格妙。不数闲花草。向晚小梳妆，换一套、新衣始了。横钗整鬓，倚醉唱清词，房户静，酒杯深。帘幕明残照。扬州一梦，未尽还惊觉。自恁在心头，拈不出、何时是了。吴霜点鬓，春色老刘郎，云路远，晚溪横，谁见桃花笑。元宵灯火。月淡游人可。携手步长廊，又说道、倾心向我。归来一梦，整整十年馀，人似旧，去无因，牵惹情怀破。章台杨柳，闻道无关锁。行客挽长条，悄不似、当初些个。而今休也，摇落任东风，但恣意，尽留情，我也知无那。
蓦山溪
作者：吕渭老
朝代：宋

韵高格妙。不数闲花草。向晚小梳妆，换一套、新衣始了。横钗整鬓，倚醉唱清词，房户静，酒杯深，帘幕明残照。扬州一梦，未尽还惊觉。自恁在心头，拈不出、何时是了。吴霜点鬓，春色老刘郎，云路远，晚溪横，谁见桃花笑。
蓦山溪·其一
作者：吕渭老
朝代：宋

韵高格妙。不数闲花草。向晚小梳妆，换一套、新衣始了。横钗整鬓，倚醉唱清词，房户静，酒杯深。帘幕明残照。扬州一梦，未尽还惊觉。自恁在心头，拈不出、何时是了。吴霜点鬓，春色老刘郎，云路远，晚溪横，谁见桃花笑。
蓦山溪·其二
作者：吕渭老
朝代：宋
体裁：词

元宵灯火。月淡游人可。携手步长廊，又说道、倾心向我。归来一梦，整整十年馀，人似旧，去无因，牵惹情怀破。章台杨柳，闻道无关锁。行客挽长条，悄不似、当初些个。而今休也，摇落任东风，但恣意，尽留情，我也知无那。
蓦山溪·其二
作者：吕渭老
朝代：宋
体裁：词

元宵灯火。月淡游人可。携手步长廊，又说道、倾心向我。归来一梦，整整十年馀，人似旧，去无因，牵惹情怀破。章台杨柳，闻道无关锁。行客挽长条，情不似、当初些个。而今休也，摇落任东风，但恣意，尽留情，我也知无那。
蓦山溪·韵高格妙
作者：吕渭老
朝代：宋
体裁：词

韵高格妙。
不数闲花草。
向晚小梳妆，换一套、新衣始了。
横钗整鬓，倚醉唱清词，房户静，酒杯深。
帘幕明残照。
扬州一梦，未尽还惊觉。
自恁在心头，拈不出、倚时是了。
吴霜点鬓，春色老刘郎，云路远，晚溪横，谁见桃花笑。
薄幸
作者：吕渭老
朝代：宋
体裁：词

青楼春晚，昼寂寂、梳匀又懒。乍听得、鸦啼莺弄，惹起新愁无限。记年时，偷掷春心，花间隔雾遥相见。便角枕题诗，宝钗贳酒，共醉青苔深院。
怎忘得、回廊下，携手处、花明月满。如今但暮雨，蜂愁蝶恨，小窗闲对芭蕉展。却谁拘管？尽无言闲品秦筝，泪满参差雁。腰肢渐小，心与杨花共远。
薄幸·青楼春晚
作者：吕渭老
朝代：宋
体裁：词

青楼春晚。昼寂寂、梳匀又懒。乍听得、鸦啼莺弄，惹起新愁无限。记年时、偷掷春心，花间隔雾遥相见。便角枕题诗，宝钗贳酒，共醉青苔深院。怎忘得、回廊下，携手处、花明月满。如今但暮雨，蜂愁蝶恨，小窗闲对芭蕉展。却谁拘管。尽无言、闲品秦筝，泪满参差雁。腰支渐小，心与杨花共远。
蝶恋花
作者：吕渭老
朝代：宋

花色撩人红入眼。可是东君，要得人肠断。欲诉深情春不管。风枝雨叶空撩乱。
谩插一枝飞一酉戋。小赏幽期，破我平生愿。珍约未成春又短。但凭蝴蝶传深怨。
蝶恋花
作者：吕渭老
朝代：宋

风洗游丝花皱影。碧草初齐，舞鹤闲相趁。短梦乍回慵理鬓。惊心忽数清明近。逐伴强除眉上恨。趁蝶西园，不觉鞋儿褪。醉笑眼波横一寸。微微酒色生红晕。花色撩人红入眼。可是东君，要得人肠断。欲诉深情春不管。风枝雨叶空撩乱。谩插一枝飞一盏。小赏幽期，破我平生愿。珍约未成春又短。但凭蝴蝶传深怨。
蝶恋花·其二
作者：吕渭老
朝代：宋
体裁：词

花色撩人红入眼。可是东君，要得人肠断。欲诉深情春不管。风枝雨叶空撩乱。漫插一枝飞一盏。小赏幽期，破我平生愿。珍约未成春又短。但凭蝴蝶传深怨。
蝶恋花·花色撩人红入眼
作者：吕渭老
朝代：宋
体裁：词

花色撩人红入眼。可是东君，要得人肠断。欲诉深情春不管。风枝雨叶空撩乱。谩插一枝飞一盏。小赏幽期，破我平生愿。珍约未成春又短。但凭蝴蝶传深怨。
蝶恋花·风洗游丝花皱影
作者：吕渭老
朝代：宋
体裁：词

风洗游丝花皱影。碧草初齐，舞鹤闲相趁。短梦乍回慵理鬓。惊心忽数清明近。逐伴强除眉上恨。趁蝶西园，不觉鞋儿褪。醉笑眼波横一寸。微微酒色生红晕。
西江月慢·春风淡淡
作者：吕渭老
朝代：宋
体裁：词

春风淡淡，清昼永、落英千尺。桃杏散平郊，晴蜂来往，妙香飘掷。傍画桥、煮酒青帘，绿杨风外，数声长笛。记去年、紫陌朱门，花下旧相识。向宝帕、裁书凭燕翼。望翠阁、烟林似织。闻道春衣犹未整，过禁烟寒食。但记取、角枕情题，东窗休误，这些端的。更莫待、青子绿阴春事寂。
谒金门（甲子年同寅伯题于壁）
作者：吕渭老
朝代：宋
体裁：词

人已老。春亦不留些少。花尽叶长蚕又抱。子规啼未了。往事不论多少。且向尊前一笑。白发满头愁已到。路长波渺渺。
豆叶黄/忆王孙
作者：吕渭老
朝代：宋

芰荷香外一声蝉。风撼琅玕惊昼眠。刻烛题诗花满笺。小神仙。对倚阑干月正圆。晚妆新试碧衫凉。金鸭犹残昨夜香。柳际风来月满廊。一双双。人对鸳鸯浴小塘。轻罗团扇掩微羞。酒满玻璃花满头。小板齐声唱石州。月如钩。一寸横波入鬓流。林花著雨褪胭脂。叶底双桃结子迟。对镜凭郎略皱眉。笑微微。燕子羞人必懒归。玉箫风外一声清。粉面婵娟月对明。紫府楼台夜不扃。羽衣轻。稳驾双鸾谒帝庭。
豆叶黄/忆王孙·其五
作者：吕渭老
朝代：宋

玉箫风外一声清。粉面婵娟月对明。紫府楼台夜不扃。羽衣轻。稳驾双鸾谒帝庭。
豆叶黄·忆王孙
作者：吕渭老
朝代：宋
体裁：词

林花著雨褪胭脂。叶底双桃结子迟。对镜凭郎略皱眉。笑微微。燕子羞人必懒归。
豆叶黄·忆王孙·晚妆新试碧衫凉
作者：吕渭老
朝代：宋
体裁：词

晚妆新试碧衫凉。金鸭犹残昨夜香。柳际风来月满廊。一双双。人对鸳鸯浴小塘。
豆叶黄·忆王孙·林花着雨褪胭脂
作者：吕渭老
朝代：宋

林花着雨褪胭脂。
叶底双桃结子迟。
对镜凭郎略皱眉。
笑微微。
燕子羞人必懒归。
豆叶黄·忆王孙·玉萧风外一声清
作者：吕渭老
朝代：宋
体裁：词

玉萧风外一声清。
粉面婵娟月对明。
紫府楼台夜不扃。
羽衣轻。
稳驾双鸾谒帝庭。
豆叶黄·忆王孙·芰荷香外一声蝉
作者：吕渭老
朝代：宋
体裁：词

芰荷香外一声蝉。风撼琅玕惊昼眠。刻烛题诗花满笺。小神仙。对倚阑干月正圆。
豆叶黄·忆王孙·轻罗团扇掩微羞
作者：吕渭老
朝代：宋
体裁：词

轻罗团扇掩微羞。酒满玻璃花满头。小板齐声唱石州。月如钩。一寸横波入鬓流。
贺新郎（别竹西）
作者：吕渭老
朝代：宋
体裁：词

斜日封残雪。记别时、檀槽按舞，霓裳初彻。唱煞阳关留不住，桃花面皮似热。渐点点、珍珠承睫。门外潮平风席正，指佳期、共约花同折。情未忍，带双结。钗金未断肠先结。下扁舟、更有暮山千叠。别后武陵无好梦，春山子规更切。但孤坐、一帘明月。蚕共茧、花同蒂，甚人生要见，底多离别。谁念我，泪如血。
选冠子
作者：吕渭老
朝代：宋

雨湿花房，风斜燕子，池阁昼长春晚。檀盘战象，宝局铺棋，筹画未分还懒。谁念少年，齿怯梅酸，病疏霞盏。正青钱遮路，绿丝明水，倦寻歌扇。空记得、小阁题名，红笺青制，灯火夜深裁剪。明眸似水，妙语如弦，不觉晓霜鸡唤。闻道近来，筝谱慵看，金铺长掩。瘦一枝梅影，回首江南路远。风约晴云，花乾宿露，帘幕万家清晓。青帘赛酒，小坞藏春，冶叶艳枝相照。羊驾小车，笑逐游人，远迷芳草。更红英飞舞，绣茵连接，雾台烟沼。年少日、细马戎鞯，红靴玉带，同指软尘西笑。珍珠戏掷，彩笔搜奇，不觉暮春莺老。谁见这回，霜点髯衰，事萦怀抱。诉一春心事，燕子周遮来了。
选冠子
作者：吕渭老
朝代：宋

风约晴云，花干宿露，帘幕万家清晓。青帘赛酒，小坞藏春，冶叶艳枝相照。羊驾小车，笑逐游人，远迷芳草。更红英飞舞，绣茵连接，雾台烟沼。年少日、细马戎鞯，红靴玉带，同指软尘西笑。珍珠戏掷，彩笔搜奇，不觉暮春莺老。谁见这回，霜点髯髯衰，事萦怀抱。诉一春心事，燕子周遮来了。
选冠子·其二
作者：吕渭老
朝代：宋
体裁：词

风约晴云，花乾宿露，帘幕万家清晓。青帘赛酒，小坞藏春，冶叶艳枝相照。羊驾小车，笑逐游人，远迷芳草。更红英飞舞，绣茵连接，雾台烟沼。年少日、细马戎鞯，红靴玉带，同指软尘西笑。珍珠戏掷，彩笔搜奇，不觉暮春莺老。谁见这回，霜点染衰，事萦怀抱。诉一春心事，燕子周遮来了。
选冠子·其二
作者：吕渭老
朝代：宋
体裁：词

风约晴云，花乾宿露，帘幕万家清晓。青帘赛酒，小坞藏春，冶叶艳枝相照。羊驾小车，笑逐游人，远迷芳草。更红英飞舞，绣茵连接，雾台烟沼。年少日、细马戎鞯，红靴玉带，同指软尘西笑。珍珠戏掷，彩笔搜奇，不觉暮春莺老。谁见这回，霜点髯衰，事萦怀抱。诉一春心事，燕子周遮来了。
选冠子·雨湿花房
作者：吕渭老
朝代：宋

雨湿花房，风斜燕子，池阁昼长春晚。檀盘战象，宝局铺棋，筹画未分还懒。谁念少年，齿怯梅酸，病疏霞盏。正青钱遮路，绿丝明水，倦寻歌扇。空记得、小合题名，红笺青制，灯火夜深裁剪。明眸似水，妙语如弦，不觉晓霜鸡唤。闻道近来，筝谱慵看，金铺长掩。瘦一枝梅影，回首江南路远。
选冠子·雨湿花房
作者：吕渭老
朝代：宋
体裁：词

雨湿花房，风斜燕子，池阁昼长春晚。檀盘战象，宝局铺棋，筹画未分还懒。谁念少年，齿怯梅酸，病疏霞盏。正青钱遮路，绿丝明水，倦寻歌扇。空记得、小阁题名，红笺青制，灯火夜深裁剪。明眸似水，妙语如弦，不觉晓霜鸡唤。闻道近来，筝谱慵看，金铺长掩。瘦一枝梅影，回首江南路远。
选冠子·风约晴云
作者：吕渭老
朝代：宋

风约晴云，花干宿露，帘幕万家清晓。
青帘赛酒，小坞藏春，冶叶艳枝相照。
羊驾小车，笑逐游人，远迷芳草。
更红英飞舞，绣茵连接，雾台烟沼。
年少日、细马戎鞯，红靴玉带，同指软尘西笑。
珍珠戏掷，彩笔搜奇，不觉暮春莺老。
谁见这回，霜点髯衰，事萦怀抱。
诉一春心事，燕子周遮来了。
醉思仙
作者：吕渭老
朝代：宋

断人肠。正西楼独上，愁倚斜阳。称鸳鸯鸂鶒，两两池塘。春又老，人何处，怎惯不思量。到如今，瘦损我，又还无计禁当。
小院呼虑夜，当时醉倒残缸。被天风吹散，凤翼难双。南窗雨，西廊月，尚未散、拂天香。听莺声，悄记得，那时舞板歌梁。
醉思仙·断人肠
作者：吕渭老
朝代：宋
体裁：词

断人肠。正西楼独上，愁倚斜阳。称鸳鸯鸂鶒，两两池塘。春又老，人何处，怎惯不思量。到如今，瘦损我，又还无计禁当。小院呼卢夜，当时醉倒残缸。被天风吹散，凤翼难双。南窗雨，西廊月，尚未散、拂天香。听莺声，悄记得，那时舞板歌梁。
醉桃源
作者：吕渭老
朝代：宋

檀香新染砑红绫。腰肢瘦不胜。合欢小幌掩余酲。芙蓉入梦频。山不尽，水无情。锦河隔锦茵。刘郎仙骨未应轻。桃花已误人。